Pajenn:Fenelon - Digweziou Telemaq mab Ulyss.djvu/64 - Wikimammenn\nPajenn:Fenelon - Digweziou Telemaq mab Ulyss.djvu/64\nha goloet a guéariou hag a wiqou, péré en em zalc’h gozit : an éar a zo c’houéq, rag ar ménéziou a zioual ar ribl-zé oc’h avéliou an anter-noz, a c’houéz euz tu ar mor. Ar vro-zé en em asten é treid al Liban, euz a bini al lein a ia d’en em guzet en énv ; eun erc’h peùr-vaduz a c’holo hé dal ; stériou braz a zilamm, ével froudou, euz broudou ar reier a zo endro d’hé ben. Dindan é wéler coajou a cédr, péré a zoug ho scourrou pétég an énv. Ar c’hoajou-zé ho deuz dindan-ho peurvaniou strujuz war zinaou ar ménez. Azé é vléj an tirvi, a véi an denved, hag ho ein iaouanq a lamm war ar iéot : azé é red gwérennou nivéruz a zarnaou an dour a bép tu. En divez en em ziscouéz dindan ar peurvaniou-zé treid ar ménez, péré a zo ével eul liorz : an névez hag an discar amzer a rén kévret évit unvani ar bleun gant ar frouez. Népred, nag avel grouézuz ar c’hreisdeiz, pini a scarnil hag a zev pép tra, nag an avel cornaoueq, na gréd mont da zisliva al léac’h sqéduz-zé.\nE tal ar ribl caer-zé, en em ziscouéz er mor, an énézen war bini éo savet ar guéar a Dyr. Ar guéar vraz-zé a van neui a uz d’ar gwageunou, ha béza ar rouanez euz ar mor. Ar marc’hadourien a zeu enni euz a bép guévren ar bed, hag hé dud ho-unan a zo ar marc’hadourien ar muia brudet euz ar béd. Pa tréanter er guéar-zé, é van né d’éo qét eur guéar a zo d’ar bopl-man ar bopl, mès eur guéar boutin\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/64&oldid=116724 »\nKemmoù diwezhañ degaset d'ar bajenn-mañ d'an 1 Gou 2018, da 10:55.


Filmañ a-hed he buhez - Spered ar vro - Le Télégramme\nPublié le 31 décembre 2020 à 07h00\nFilmañ a-hed he buhez\nNicole Le Garrec eo realizatourez ar film « Des pierres contre des fusils , diwar-benn manifestadegoù Plougoñ 40 vloaz zo. Dalc’het he deus he birvidigezh hag he sell lemm diwar-benn ar bed o treiñ.\nSetu aze ur film hag en deus bet ur vuhez hir-meurbet. « Des pierres contre des fusils » a oa bet savet e 1980 diwar-benn ar manifestadegoù a-enep ur greizenn nukleel da vezañ savet e Plougoñ. Nicole Le Garrec, ar realizatourez, zo bet gwall-baket nevez zo : adkempennet eo bet he film e 2019 ha diskouezet eo bet e Cannes en nevez-amzer. « «Voilà Plogoff qui arrive !» a lâre an dud ! Pevar devezh omp chomet e Cannes. Brav’oa met ni ‘oa skuizh-dall ! », a gont Nicole Le Garrec. War ar fotoioù e weler anezhi, asambles gant he gwaz Felix, gwisket brav war an tapis ruz. « Ur bern plijadur ‘meump bet », eme Felix. Abaoe an afer-se, ne baouez ket ar gazetennerien da stokañ ouzh an nor, e Kerlamen, e Ploneour-Lanwern, e-lec’h m’emaint o chom abaoe 1970.\nEus ar stal foto d’ar sinema\nNicole Le Garrec, koulskoude, ne oa ket o c’hortoz dont da vezañ ur realizatourez vrudet. Ganet eo e 1942, en ur familh peizanted, en ur veilh e Ploneour-Lanwern, er vro Vigoudenn. « Ma zad a glaske sikour ar re all atav, atav », a gont ar vaouez, he daoulagad du o lugerniñ. Goude bezañ dalc’het ur stal fotoioù, Nicole ha Felix a ziviz cheñch penn d’ar vazh. Miz Mae 1968 zo en em gavet, c’hoant en deus ar c’houblad d’ober traoù all ha da labourat war dachenn ar sinema. Felix a grog d’ober fotoioù, da geñver ar film Z, savet gant Costa-Gavras, da skouer. Labourat a reont ivez gant René Vautier, realizatour ar film « Avoir 20 ans dans les Aurès ». Nicole, deus he zu, zo plac’h ar seveniñ. « Me ‘ouie o’r istorioù ! Me ‘m eus kavet ma flas evel-se », emezi.\n« Ar film zo bet graet ‘giz-se, tost deus an dud »\nE 1980, e krog ar manifestadegoù e Plougoñ. Nicole ha Felix zo war ar plas. « Bemdez’oa stank an dud. Met ar pelikul hag an daol evit ar montaj, tout an traoù-se ‘oa ker-tre ! Felix ‘noa lâret din : n’eus ket moneiz, setu ne vo film ebet ! Met deuet e oa ganin da Blogoñv memestra. Hag aze ‘n eus gwelet : tout ‘n dud deus Plogoñv ‘oa aze. Re yaouank, re gozh. Tout ‘sambles ! Ha jañdarmed ivez, leun ! Setu ni zo bet skoet gant se. Ni ‘n eus bet c’hoant da sikour ‘ne », a gont Nicole. Evit kaout arc’hant e tiviz ar c’houblad arouestlañ an ti. Chom a reont ur miz hanter da filmañ an dud er C’hab, asambles gant Jakez Bernard, paotr ar son. « Ni ‘oa bemdez aze. Goude-se Felix ‘n eus bet un ide vat : ret eo diskouez ar rushoù dezho ! Pebezh ambiañs ‘oa ‘ba’r sal ! An dud a c’hoarzhe, re all a strake en o daouarn. Ar film zo bet graet ‘giz-se, tost deus an dud. »\nUn diskouezadeg e Douarnenez\nGraet en deus ar film berzh forzh pegement, e Breizh hag e lec’h all. Bremañ m’eo bet adkempennet ez eus bet savet un DVD da c’hellout adwelet ar skeudennoù-mañ. Un diskouezadeg a vo dalc’het ivez adalek an hañv, gant fotoioù ar c’houblad, e Douarnenez. Chom a ra Nicole ha Felix intereset gant ar bed tro-dro dezho. Heuliet o deus zoken ar manifestadegoù zo bet e miz Kerzu a-enep al lezenn 24 a zifenn filmañ ar boliserien. « Ma vefe bet deus al lezenn-se e 1980, ne vefe ket bet posupl d’ober ar film diwar-benn Plogoñv ! »\nPlougoñ : Plogoff\nSeveniñ : réalisation\nArouestlañ : hypothéquer\nOber berzh : avoir du succès\nDiskouezadeg : exposition.\n« Voilà Plogoff qui arrive ! » Lorsqu’elle était jeune, Nicole Le Garrec n’aurait probablement pas deviné qu’elle foulerait un jour le tapis rouge du festival de Cannes. Née dans le pays bigouden, la réalisatrice du film « Des pierres contre des fusils », a désormais une longue carrière derrière elle. Son film, restauré en 2019, a été sélectionné à Cannes Classics, la sélection des films patrimoine, au printemps dernier. Il relate les manifestations contre l’installation d’une centrale nucléaire dans le Cap Sizun en 1980 et trouve un écho certain dans les luttes écologistes d’aujourd’hui. À travers ce film, disponible en DVD, la réalisatrice et son mari Félix, ont voulu recueillir au plus près la parole des gens du pays.


Reolennoù manac’hel Règles monastiques – Lann-Anna\nHome Reolennoù manac’hel Règles monastiques\nReolenn Sant Eostenn\nSant Eosten, lidet d’an 26 a viz Eost, ✝ 430, eskob Hippona, Dozhour eus an Iliz. Goude ur vuhez den yaouank trubuilhet a-fet mennozhioù relijiel ha buhezegezh e voe gonezet d’ar feiz katolik ha badezet gant S. Ambroaz Milano d’e 33 bloaz. Neuze, o tistreiñ eus Afrika e krogas gant un nebeut mignoned da ren ur vuhez kumuniezhel gouestlet d’ar bedenn ha d’ar studioù. Diuzet da eskob Hipona en em ouestlas e-pad 34 bloaz d’e dropellad dre e brezegerezh, e skridoù fonnus ma stourmas taer enno enep fazioù e amzer.\nReolenn Sant Eosten troet e brezhoneg gant TSA\nLa Règle de Saint Augustin traduite en breton par Tiegezh Santez Anna\nReolenn Sant Koulman\nSant Koulman Veur (Koulm pe Koulmer), lidet d’an 23 a viz Du, ✝ 615, abad, Uheldad ar venec’h kelt. Ganet e rannvro Laighan (Leinster) en Iwerzhon, e voe manac’h en abatioù Clúain Inis hag e Bangor lec’h ma voe diskibl sant Komgall. Deuet da vezañ pirc’hirin evit ar C’Hrist e klaskas stummañ e skol an Aviel pobloù Galia. Sevel a reas abati Anagrates (Annegray), Lixovium (Luxeuil), ha Fontenae (Fontaines) e Burgondia o reiñ dezho ur reolenn strizh. Rediet da vont d’an harlu, e treuzas an Alpoù hag e tiazezas en Emilia maniti Bobbio lec’h ma varvas e peoc’h an Aotrou.\nLa Règle de saint Comoban en breton\nReolenn Sant Benead\nSant Benead (Benniged, Binidig), lidet d’an 11 a viz Gouere ha d’an 21 a viz Meurzh gant ar Veneaded, ✝ d’an 21 a viz Meurzh 547, abad Monte-Casino en Italia, savour urzh Beneadiz, uheldad menec’h ar Gornog, da zeiz treuzlec’h e relegoù. Ganet e Nursia en Ombria, edo gant e studioù e Roma pa zilezas ar bed evit mont da benitiour e Subiaco gant ar c’hoant da blijout da Zoue hepken. Diskibled a zeuas davetañ hag e tiazezas manati Monte-Casino. Skrivañ a reas reolenn ar venec’h lec’h ma ro da anaout « penaos reiñ klod da Zoue e pep tra. » Dre skignadur e reolenn er manatioù niverus a voe savet dre Europa a-bezh e tegasas berzh da sevenadur kristen ar C’Hornog ken m’eo bet anvet Paeron Europa gant Paol VI e 1964.\nLa Règle de Saint Benoit en breton


Selaou un tañva Prenañ ar bladenn Videoioù Deiziataer Ifig & Nanda Le Troadec\nIfig & Nanda Le Troadec\nUr pikol labour dastum zo bet kaset da benn gant Ifig ha Nanda Troadeg deus talek ar bloavezhioù 70. Ur bern pladennoù zo bet da heul, met setu an hini gentañ gante o daou. Selaouit “Lost ar big” ha splujit ‘ba hengoun kanet Bro-Dreger !\nAbaoe ar bloavezhioù 70, n'haller ket c'hoari an dro da Ifig ha Nanda Le Toradez war kanaouennoù hengounel Bro-Dreger. Kanañ reont gwerzioù pe kanaouennoù da zañsal pep hini deus o zu pe daou-ha-daou e mod a capella.\nUl levrig gant ar c’hanaouennoù e brezhoneg hag o zroidigezh e c’halleg a zo gant ar bladenn.\nMENEZ MEUR 2019 : hantercʼhourfenn gavotenn mod bro Kalanel\nNozvezh ar gavotenn 2011\n01-ar plac h he daou bried\nE Skeud tosenn Vre (1993) - Ifig Troadec\nAr c'hozh paotr yaouank (Gavotenn : Ton berr) - Kemener / Troadec\nUn ti bihan (Gavotenn : Tamm kreiz) - Kemener / Troadec\nKloareg Kertangi (Gavotenn : Ton doubl) - Kemener / Troadec


Romanos 6 CCO - Lafaˈ dseaˋ ˈmɨ́ɨngˉ - Bible Gateway\nRomanos 6 Chinanteco de Comaltepec (CCO)\nLafaˈ dseaˋ ˈmɨ́ɨngˉ nɨlɨ́ɨˊnaaˈ laˈeáangˊ có̱o̱ˈ˜ Dseaˋ Jmáangˉ\n6 Jo̱ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ, e jaˋ cuǿøngˋ e niˈíˆguɨ dsiˋnaaˈ e nibeáangˈ˜guɨ dseeˉ yee˜naaˈ e laco̱ˈ eáangˊguɨ nilɨguiúngˉ Fidiéeˇ có̱o̱ˈ˜ jneaa˜aaˈ. 2 ¡Co̱ˈ dseángˈˉ o̱ˈ lajo̱! Dsʉco̱ˈ jneaa˜aaˈ lafaˈ nɨcajúmˉbaaˈ uíiˈ˜ e nɨcaˈnángˋnaaˈ jee˜ jaléˈˋ dseeˉ e lamɨ˜ quie̱ˊ nifɨˊ quíˉiiˈ. Jo̱ co̱ˈ lajo̱b nɨlɨ́ɨˊnaaˈ, jo̱baˈ joˋ cuǿøngˋ faˈ e nibeáangˈ˜guɨ dseeˉ yee˜naaˈ. 3 Dsʉco̱ˈ nɨne˜baaˈ guiʉ́ˉ e ie˜ mɨ˜ cajgáangˉnaaˈ jmɨɨˋ uíiˈ˜ e nɨlɨ́ɨˊnaaˈ dseaˋ quiáˈˉ Dseaˋ Jmáangˉ, jo̱baˈ lafaˈ e cajúmˉbaaˈ jóng có̱o̱ˈ˜ dseaˋ do fɨˊ dseˈˋ crúuˆ. 4 Co̱ˈ ie˜ mɨ˜ cajgáangˉnaaˈ jmɨɨˋ do lɨ́ɨˊ lafaˈ e røøbˋ caˈángˉnaaˈ có̱o̱ˈ˜ Dseaˋ Jmáangˉ mɨ˜ cangɨ́ˋ e cajúiñˉ. Jo̱guɨ mɨ˜ cají̱ˈˊtu̱ Dseaˋ Jmáangˉ laˈeáangˊ có̱o̱ˈ˜ e güeaˈˆ ˈgøngˈˊ quiáˈˉ Tiquiáˈrˆ Fidiéeˇ, jo̱baˈ lafaˈ cají̱bˈˊtu̱ jneaa˜aaˈ cajo̱ e laco̱ˈ nilɨse̱e̱ˉnaaˈ e nɨlɨ́ɨˊnaaˈ lafaˈ dseaˋ ˈmɨ́ɨngˉ.\n5 Jo̱ co̱ˈ lafaˈ cajúmˉbaaˈ ie˜ lamɨ˜ cajúngˉ Dseaˋ Jmáangˉ, jo̱baˈ lana lafaˈ jaamˋ dseaˋ nɨlɨ́ɨˊnaˈ có̱o̱ˈr˜. Jo̱ co̱ˈ cají̱bˈˊtu̱ Dseaˋ Jmáangˉ mɨ˜ cangɨ́ˋ jo̱, jo̱baˈ jneaa˜aaˈ cajo̱ nijí̱bˈˊtú̱u̱ˈ ie˜ jo̱ e laco̱ˈ nilɨse̱e̱ˉnaaˈ cøøngˋ có̱o̱ˈr˜. 6 Jo̱ nɨne˜baaˈ guiʉ́ˉ e ie˜ mɨ˜ catángˉ Dseaˋ Jmáangˉ fɨˊ dseˈˋ crúuˆ, cacó̱ˉbre lajaléˈˋ e jaˋ dseengˋ e lamɨ˜ jmooˉnaaˈ do, jo̱ lajo̱baˈ caˈímˉ e siˈˊ fɨˊ quíˉiiˈ e niˈeeˉnaaˈ dseeˉ do. Jo̱ co̱ˈ lajo̱b calɨ́ˉ, jo̱baˈ lana joˋ quiʉˈˊguɨ ta˜ jneaa˜aaˈ jaléˈˋ dseeˉ. 7 Dsʉco̱ˈ faˈ mɨ˜ júungˉ jaangˋ dseaˋ, jo̱baˈ joˋ cuǿøngˋ faˈ e nijmɨrǿngˋguɨ ˈñiaˈrˊ dseeˉ.\n8 Jo̱guɨ co̱ˈ jneaa˜aaˈ lafaˈ nɨcajúmˉbaaˈ røøˋ có̱o̱ˈ˜ Dseaˋ Jmáangˉ, jo̱baˈ nɨtab˜ dsiˋnaaˈ e dseángˈˉ nilɨse̱e̱ˉbaaˈ cøøngˋ có̱o̱ˈr˜ carˋ ngongɨ́ɨˋ jmɨɨ˜. 9 Jo̱ co̱ˈ cají̱bˈˊtu̱ Dseaˋ Jmáangˉ mɨ˜ cangɨ́ˋ e cajúiñˉ, jo̱baˈ guiʉ́bˉ nɨne˜naaˈ e joˋ cuǿøngˋguɨ faˈ e nijúungˉtu̱r caléˈˋ catú̱ˉ, co̱ˈ joˋ seaˋ bíˋ quiáˈˉ ˈmóˉ faˈ e niquiʉ́ˈˉguɨ ta˜ írˋ. 10 Jo̱ co̱o̱ˋ ya̱ˈˊbaˈ cajúngˉ Dseaˋ Jmáangˉ fɨˊ dseˈˋ crúuˆ uíiˈ˜ jaléˈˋ dseeˉ quíˉiiˈ, jo̱ lajo̱baˈ caˈíiñˉ carˋ ngongɨ́ɨˋ jmɨɨ˜ e bíˋ quiáˈˉ jaléˈˋ e dseeˉ jo̱. Jo̱ mɨ˜ cangɨ́ˋ jo̱, cají̱ˈˊtu̱r caléˈˋ catú̱ˉ e laco̱ˈ lana nɨseeiñˋ cøøngˋ có̱o̱ˈ˜ Fidiéeˇ carˋ ngongɨ́ɨˋ jmɨɨ˜. 11 Jo̱ lajo̱b jaléngˈˋ ˈnʉ́ˈˋ cajo̱ ˈnéˉ ɨ́ˆ óoˊnaˈ e lafaˈ nɨcajúmˉbaˈ uíiˈ˜ e joˋ quiʉˈˊguɨ ta˜ ˈnʉ́ˈˋ jaléˈˋ dseeˉ quíiˉnaˈ. Co̱ˈ lanaguɨ ˈnéˉ ɨ́ˆ óoˊnaˈ e seengˋnaˈ cøøngˋ có̱o̱ˈ˜ Fidiéeˇ laˈeáangˊ e nɨlɨ́ɨngˊnaˈ jaangˋ dseaˋ có̱o̱ˈ˜ Dseaˋ Jmáangˉ.\n12 Jo̱ co̱ˈ lajo̱b lɨ́ɨˊ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, jo̱baˈ fɨ́ɨˉguɨ́ɨ ˈnʉ́ˈˋ e jaˋ cuøˈˊguɨ fɨˊ yaang˜naˈ faˈ e dseeˉ quíiˉnaˈ quiʉ́ˈˉguɨ ta˜ ˈnʉ́ˈˋ e laco̱ˈ nijmitíˆnaˈ lají̱i̱ˈ˜ e lɨ́ˋ óoˊnaˈ yaang˜naˈ. 13 Jo̱ jaˋ jáangˈ˜ yaang˜naˈ fɨˊ ni˜ dseeˉ e laco̱ˈ nilɨseaˋ fɨˊ quíiˉnaˈ e nijméeˆnaˈ jaléˈˋ e jaˋ dseengˋ e lɨ́ˋ óoˊnaˈ yaang˜naˈ, dsʉco̱ˈ o̱ˈ lajo̱ e ˈnéˉ jméeˆnaˈ lana; co̱ˈ lɨ́ˈˆ lɨˊ ˈnéˉ jméeˆnaˈ e nijáangˈ˜ yaang˜naˈ fɨˊ jaguóˋ Fidiéeˇ, co̱ˈ lana nɨlɨ́ɨngˊnaˈ dseaˋ i̱ lafaˈ nɨcajúngˉ jo̱guɨ i̱ lafaˈ nɨcají̱ˈˊtu̱ caléˈˋ catú̱ˉ. Jo̱ co̱ˈ lajo̱b nɨlɨ́ɨngˊnaˈ, jo̱baˈ ˈnéˉ jméeˆnaˈ e nijáangˈ˜ yaang˜naˈ fɨˊ jaguóˋ Fidiéeˇ e laco̱ˈ dseaˋ do nijmérˉ có̱o̱ˈ˜ ˈnʉ́ˈˋ jialco̱ˈ iiñ˜ e nijméeˆnaˈ jmangˈˉ jaléˈˋ e guiʉ́ˉ. 14 Jo̱ joˋ ˈnéˉguɨ faˈ e quiʉˈˊguɨ ta˜ ˈnʉ́ˈˋ jaléˈˋ dseeˉ quíiˉnaˈ, co̱ˈ lana nɨseengˋnaˈ uíiˈ˜ e eáangˊ ˈneáangˋ Fidiéeˇ ˈnʉ́ˈˋ, jo̱ joˋ seengˋnaˈ faˈ e quiʉˈˊguɨ ta˜ quíiˉnaˈ e júuˆ quiʉˈˊ ta˜ e cajmeˈˊ Moi˜ do.\nJial laangˋ dseaˋ e seeiñˋ e joˋ quiʉˈˊ ta˜ dseeˉ írˋ\n15 Jo̱ co̱ˈ lana nɨse̱e̱ˉnaaˈ uíiˈ˜ e eáangˊ ˈneáangˋ Fidiéeˇ jneaa˜aaˈ jo̱guɨ e joˋ quiʉˈˊguɨ ta˜ quíˉiiˈ e júuˆ quiʉˈˊ ta˜ do, jo̱baˈ jaˋ dseengˋ faˈ e nibeáangˈ˜guɨ dseeˉ yee˜naaˈ. 16 Jo̱ guiʉ́bˉ nɨñíˆ ˈnʉ́ˈˋ e song nijáangˈ˜ yaang˜naˈ e nijméeˆnaˈ ta˜ quiáˈˉ jaangˋ dseaˋ, jo̱baˈ ˈnéˉ jmitíˆbaˈ jóng jaléˈˋ ta˜ e niquiʉ́ˈˉ i̱ dseaˋ do, co̱ˈ lafaˈ dseaˋ sɨˈnɨɨmˇ nilíingˉnaˈ quiáˈˉ i̱ dseaˋ i̱ lɨ́ɨngˊ fíiˋnaˈ do. Jo̱ lajo̱b lɨ́ɨˊ e la, song ˈnʉ́ˈˋ jmitíˆnaˈ lají̱i̱ˈ˜ ta˜ quiʉˈˊ dseeˉ quíiˉnaˈ, jo̱baˈ lafaˈ dseaˋ i̱ nɨsɨjúumˉ lɨ́ɨngˊnaˈ jóng, co̱ˈ nɨsɨˈnaamˋbaˈ có̱o̱ˈ˜ Fidiéeˇ. Jo̱ dsʉˈ song ˈnʉ́ˈˋguɨ jmooˋnaˈ nʉ́ʉˈ˜naˈ júuˆ quiáˈˉ Fidiéeˇ, jo̱baˈ niˈímˈˋbre ˈnʉ́ˈˋ jóng e lɨ́ɨngˊnaˈ dseaˋ i̱ jaˋ røøngˋ dseeˉ fɨˊ quinirˇ. 17 Dsʉˈ lana guiˈmáamˈˇ Fidiéeˇ uii˜ quíiˆnaˈ, co̱ˈ ie˜ lamɨ˜ jéengˊguɨ do dseeˉ quíiˉbaˈ sɨlɨ́ɨˈˇ ˈnʉ́ˈˋ, jo̱ dsʉˈ lanaguɨ nɨcajmitíˆbaˈ e ngocángˋ óoˊnaˈ lají̱i̱ˈ˜ e júuˆ quiáˈˉ Fidiéeˇ e nɨcaˈíingˈ˜naˈ do. 18 Jo̱ co̱ˈ joˋ sɨlɨ́ɨˈˇguɨ ˈnʉ́ˈˋ jaléˈˋ dseeˉ quíiˉnaˈ lana, jo̱baˈ nɨcajáangˈ˜ yaang˜naˈ e nijméeˆnaˈ jmangˈˉ lají̱i̱ˈ˜ e guiʉ́ˉ. 19 Jo̱ nifáˈˆa e júuˆ la có̱o̱ˈ˜ júuˆ e féˈˋ doñiˊ i̱i̱ˋ dseaˋ jmɨgüíˋ e laco̱ˈ ningángˈˋnaˈ røøˋ e júuˆ la, co̱ˈ fɨng jaˋ nijmee˜e lajo̱, huɨ́ɨmˊjiʉ lɨ́ɨˊ quíiˉnaˈ e ningángˈˋnaˈ. Co̱ˈ ˈnʉ́ˈˋ, ie˜ lamɨ˜ jéengˊguɨ do, dseángˈˉ cajáangˈ˜ yaang˜naˈ e cajmeeˉnaˈ jmangˈˉ jaléˈˋ e ˈlɨˈˆ e jaˋ dseengˋ; jo̱ dsʉˈ lajo̱b lana cajo̱ ˈnéˉ e nijáangˈ˜ yaang˜naˈ fɨˊ jaguóˋ Fidiéeˇ e laco̱ˈ nijméeˆnaˈ jmangˈˉ lají̱i̱ˈ˜ e guiʉ́ˉ e iing˜ dseaˋ do e nijméeˆnaˈ.\n20 Jo̱ lajeeˇ e sɨlɨ́ɨˈˇ ˈnʉ́ˈˋ jaléˈˋ dseeˉ quíiˉnaˈ, jaˋ cajáangˈ˜ yaang˜naˈ faˈ e cajméeˆnaˈ lají̱i̱ˈ˜ e iing˜ Fidiéeˇ. 21 Jo̱ jí̱i̱ˈ˜ co̱o̱ˋ e guiʉ́ˉ cadséˈˋnaˈ quiáˈˉ jaléˈˋ e jaˋ dseengˋ e cajméeˆnaˈ ie˜ lamɨ˜ jéengˊguɨ do, co̱ˈ lanaguɨ nɨˈɨˈˋ lɨ́ɨmˉbaˈ cuaiñ˜ quiáˈˉ jaléˈˋ e jo̱. Co̱ˈ mɨ˜ jmóoˋ dseaˋ jaléˈˋ e jo̱, jí̱i̱ˈ˜ fɨˊ ˈmóbˉ siˈˊ. 22 Dsʉˈ lanaguɨ joˋ sɨlɨ́ɨˈˇguɨ quíiˉnaˈ jaléˈˋ dseeˉ, co̱ˈ lanaguɨ nɨcajáangˈ˜ yaang˜naˈ fɨˊ jaguóˋ Fidiéeˇ. Jo̱ co̱ˈ lajo̱b nɨcajmeeˉnaˈ, jo̱baˈ lana dseángˈˉ jmangˈˉ lají̱i̱ˈ˜ e guiʉ́ˉ e iing˜ Fidiéeˇ nɨjmooˋnaˈ jo̱guɨ e nilɨseengˋnaˈ cøøngˋ có̱o̱ˈ˜ dseaˋ do carˋ ngongɨ́ɨˋ jmɨɨ˜. 23 Jo̱ lajo̱b lɨ́ɨˊ, dseángˈˉ jí̱i̱ˈ˜ ˈmóˆbaˈ íngˈˋ dseaˋ mɨ˜ éerˋ dseeˉ. Jo̱ dsʉˈ laˈeáangˊ e eáangˊ ˈneáangˋ Fidiéeˇ jneaa˜aaˈ, jo̱baˈ cacuørˊ e iáangˋ dsíirˊ e nilɨse̱e̱ˉnaaˈ cøøngˋ có̱o̱ˈ˜ Fíiˋnaaˈ Dseaˋ Jmáangˉ carˋ ngongɨ́ɨˋ jmɨɨ˜ .


Sergey Prokofyev - Wikipedia\nUr sonaozer rusian eo Sergey Sergeyevitch Prokofyev (e ruseg Сергей Сергеевич Прокофьев, Sergej Sergeevič Prokof'ev). Skrivet e vez Sergei Prokofiev alies ivez. Ganet eo bet d'an 23 a viz Ebrel 1891 e Sontsovka, en Ukraina hag eo bet d'an anaon d'ar 5 a viz Meurzh 1953 e Moskov gant ur taol gwad en e benn.\nMarvet e oa 50 munutenn a-raok Jozef Stalin met er gazetenn Pravda e vo roet da c'houzout ar c'heloù c'hwec'h devezh goude hepken. Pouezhet e oa bet kreñv war e familh evit ma chomfent mut a-zivout e varv rak ret e oa e chomfe selloù an holl war hini Stalin. E-pad e obidoù ne voe un 40 a dud nemetken.\nAdtapet diwar « https://br.wikipedia.org/w/index.php?title=Sergey_Prokofyev&oldid=1780042 »\nKemmoù diwezhañ degaset d'ar bajenn-mañ d'an 5 Gen 2018, da 19:23.


Hechos 7 CCO - Mɨ˜ cajmɨˈǿngˈˋ ˈñiaˈˊ - Bible Gateway\nHechos 7 Chinanteco de Comaltepec (CCO)\nMɨ˜ cajmɨˈǿngˈˋ ˈñiaˈˊ Tée˜ có̱o̱ˈ˜ layaang˜ júuˆ\n7 Jo̱ mɨ˜ cangɨ́ˋ jo̱, i̱ dseaˋ mogui˜ quiáˈˉ jaléngˈˋ fii˜ jmidseaˋ quiáˈˉ dseaˋ Israel do cajmɨngɨ́ˈrˉ i̱ dseaˋ góorˋ Tée˜ do song e jábˈˉ lají̱i̱ˈ˜ júuˆ e nɨcanúurˉ féˈˋ dseaˋ uii˜ quiáiñˈˉ do. 2 Jo̱baˈ cañíiˋ Tée˜ quiáˈˉ i̱ dseaˋ mogui˜ fii˜ jmidseaˋ do jo̱ casɨ́ˈˉreiñˈ lala:\n—Nʉ́ʉˉnaˈ júuˆ quiéˉe, dseaˋ cǿøngˈ˜ quíˉiiˈ jo̱guɨ dseaˋ rúˈˋnaaˈ dseaˋ lɨ́ɨˊɨɨˈ dseaˋ Israel. Cajmijnéemˋ ˈñiaˈˊ Fidiéeˇ quíˉiiˈ i̱ laniingˉ ˈgøngˈˊ do fɨˊ quiniˇ ˈlɨɨ˜ yʉ́ʉˈ˜ quíˉiiˈ Abraham malɨɨ˜guɨ eáangˊ lajeeˇ e cateáangˋ ˈlɨɨ˜ yʉ́ʉˈ˜ do fɨˊ Mesopotamia lajeeˇ e nʉ́ˈˉguɨ nidsérˉ e nidsigüeárˋ fɨˊ Harán. 3 Jo̱ lalab casɨ́ˈˉ Fidiéeˇ dseaˋ íˋ ie˜ jo̱: “Tʉ́ʉˊ góoˈˋ có̱o̱ˈ˜guɨ jaléngˈˋ dseaˋ sɨjú̱ˈˆ, jo̱ niguóˈˆ fɨˊ guóoˈ˜ uǿˉ lɨ˜ niˈéeˆe ˈnʉˋ.”\n4 ’Jo̱ lajo̱b cajméeˋ ˈlɨɨ˜ yʉ́ʉˈ˜ quíˉiiˈ Abraham, cagüɨˈɨ́ɨˊbre e fɨˊ Caldea do jo̱ fɨˊ dob cangogüeárˋ fɨˊ Harán. Jo̱ mɨ˜ cangɨ́ˋ jo̱, cajúmˉ tiquiáˈrˆ. Jo̱ Fidiéebˇ catǿˉ quiáˈˉ i̱ Abraham do fɨˊ Canaán fɨˊ lɨ˜ néeˊ jneaa˜aaˈ lana. 5 Dsʉˈ jaˋ cacuøˈˊ Fidiéeˇ dseaˋ íˋ jí̱i̱ˈ˜ co̱o̱ˋ uǿˉ ie˜ jo̱. Jo̱ Fidiéeˇ casɨ́ˈrˉ ˈlɨɨ˜ yʉ́ʉˈ˜ Abraham e nicuǿˈˉbre dseaˋ sɨju̱ˇ dseaˋ do e uǿˉ do, nañiˊ faˈ jí̱i̱ˈ˜ jaangˋ jó̱o̱ˊ ˈlɨɨ˜ yʉ́ʉˈ˜ Abraham jaˋ mɨˊ seengˋ ie˜ jo̱. 6 Jo̱guɨ casɨ́ˈˉbɨ Fidiéeˇ i̱ Abraham do e jaléngˈˋ dseaˋ Israel i̱ lɨ́ɨngˊ dseaˋ áangˊ quíˉnaaˈ nidsilíiñˉ e nigüeárˋ e lɨ́ɨiñˊ dseaˋ fɨɨˋ jiéˈˋ fɨˊ co̱o̱ˋ ni˜ guóoˈ˜ uǿˉ e néeˊ huí̱i̱ˉ. Jo̱ fɨˊ jo̱b nijméiñˈˉ do ta˜ laco̱ˈ dseaˋ sɨˈnɨɨngˇ jo̱guɨ gabˋ nidsingɨ́ɨiñˉ do lajeeˇ quiʉ̱́ˋ ciento ji̱i̱ˋ. 7 Jo̱ casɨ́ˈˉbɨguɨ Fidiéeˇ i̱ Abraham do jo̱ cajíñˈˉ: “Jnea˜ nicuǿøˆø iihuɨ́ɨˊ jaléngˈˋ dseaˋ i̱ nijmeángˈˋ ta˜ jaléngˈˋ dseaˋ quiéˉe e lɨiñˈˊ do dseaˋ sɨˈnɨɨngˇ. Jo̱ mɨ˜ ningɨ́ˋ jo̱, niˈuǿmˋ jaléngˈˋ i̱ dseaˋ quiéˉe do fɨˊ jo̱, jo̱ jaléngˈˋ íˋ nijmérˉ lají̱i̱ˈ˜ e iim˜baa e fɨˊ guóoˈ˜ uǿˉ na.” Jo̱ lanab casɨ́ˈˉ Fidiéeˇ i̱ Abraham do ie˜ jo̱.\n8 ’Jo̱ Fidiéeˇ cacuøˈrˊ júuˆ ˈlɨɨ˜ yʉ́ʉˈ˜ Abraham, jo̱ catɨguaˇ júuˆ e tó̱o̱ˋ li˜ fɨˊ ngúuˊ táangˋ lají̱i̱ˈ˜ yʉ̱ʉ̱ˋ sɨñʉʉˆ e laco̱ˈ cuøˊ li˜ e Fidiéebˇ lɨ́ɨngˊ Diée˜ quiáˈrˉ, jo̱ lajo̱b ta˜ caquiʉˈˊ Fidiéeˇ quiáˈˉ ˈlɨɨ˜ yʉ́ʉˈ˜ Abraham e nijmiti˜bre e jo̱. Jo̱baˈ mɨ˜ tɨˊ lɨ˜ calɨséngˋ jaangˋ jiuung˜ sɨñʉʉˆ quiáˈrˉ i̱ calɨsíˋ Isáaˊ, jo̱ caté̱e̱ˋbre li˜ fɨˊ ngúuˊ táaiñˈˋ do mɨ˜ cadsíñˉ jñiáˉ jmɨɨ˜ lɨ́ˈˆ laco̱ˈ ta˜ cahuɨ̱́ˈˋ quiáˈrˉ. Jo̱guɨ lajo̱b cajméeˋ i̱ Isáaˊ do mɨ˜ calɨséngˋ jaangˋ jó̱o̱rˊ sɨñʉʉˆ i̱ calɨsíˋ Jacóoˆ, jo̱guɨ lajo̱b cajméeˋ Jacóoˆ cajo̱ có̱o̱ˈ˜ lajɨˋ guitúungˋ jó̱o̱rˊ sɨñʉʉˆ i̱ calɨséngˋ quiáˈrˉ. Jo̱ i̱ guitúungˋ dseañʉˈˋ íbˋ lɨ́ɨˊ tiquiáˈˆ lajɨˋ guitu̱ˊ ˈléˈˋ dseaˋ Israel i̱ lɨ́ɨngˊ dseaˋ áangˊ quíˉiiˈ do.\n9 ’Jo̱ co̱ˈ jaléngˈˋ i̱ jó̱o̱ˊ Jacóoˆ i̱ lɨ́ɨngˊ dseaˋ áangˊ quíˉiiˈ do calɨ́ˉ dsihuɨ́ɨmˊbre quiáˈˉ i̱ rúiñˈˋ i̱ siiˋ Séˆ do, jo̱baˈ caˈnɨ́ɨmˋbreiñˈ do có̱o̱ˈ˜ dseaˋ i̱ seengˋ fɨˊ Egipto, jo̱ i̱ dseaˋ íˋ fɨˊ jo̱b cajéengˋneiñˈ. Jo̱ dsʉˈ eáamˊ cajmɨcó̱o̱ˈ˜ Fidiéeˇ quiáˈˉ i̱ Séˆ do, 10 jo̱ caleáamˋbreiñˈ do jee˜ jaléˈˋ iihuɨ́ɨˊ e sɨˈíˆ e nidsingɨ́ɨiñˈˉ do, jo̱guɨ cacuøˈˊreiñˈ do e tɨɨmˋbiñˈ eáangˊ, jo̱guɨ cajméerˋ e guiʉ́bˉ caˈéeˋ i̱ dseata˜ dseaˋ féngˈˊ quiáˈˉ Egipto có̱o̱ˈr˜, jo̱guɨ cacuøˈˊreiñˈ co̱o̱ˋ ta˜ e lɨ́ɨiñˈˊ do dseaˋ nʉˈluu˜ quiáˈˉ dseata˜ dseaˋ féngˈˊ e fɨˊ Egipto do, jo̱guɨ e néeˊ niñˈ˜ do fɨˊ ˈnʉ˜ i̱ dseata˜ féngˈˊ do có̱o̱ˈ˜guɨ jaléngˈˋ i̱ dseaˋ i̱ jmóoˋ ta˜ fɨˊ jo̱.\n11 ’Jo̱ mɨ˜ cangɨ́ˋ jo̱, cajáˉ ji̱i̱ˋ ooˉ fɨˊ latøøngˉ Egipto có̱o̱ˈ˜guɨ fɨˊ Canaán, jo̱ eáamˊ iihuɨ́ɨˊ cangongɨ́ɨngˉ dseaˋ cǿøngˈ˜ quíˉnaaˈ co̱ˈ joˋ seaˋ e nidǿˈrˉ. 12 Dsʉˈ mɨ˜ calɨñiˊ i̱ Jacóoˆ do e seabˋ mɨcuɨˈieeˋ fɨˊ Egipto, jo̱baˈ fɨˊ jo̱b casíiñˋ jaléngˈˋ jó̱o̱rˊ i̱ lɨ́ɨngˊ dseaˋ áangˊ quíˉiiˈ do. Jo̱ e jo̱b laˈuii˜ ya̱ˈˊ e cangolíiñˈˆ do fɨˊ Egipto.\n13 ’Jo̱ mɨ˜ cangolíingˉtu̱ i̱ jó̱o̱ˊ Jacóoˆ fɨˊ Egipto e catɨ́ˋ tú̱ˉ ya̱ˈˊ, jo̱guɨbaˈ cajméeˋ Séˆ júuˆ có̱o̱ˈ˜ jaléngˈˋ i̱ dseaˋ íˋ e rúiñˈˋ dseaˋ ngáangˈ˜ có̱o̱ˈ˜bre lɨiñˈˊ do. Jo̱ lajo̱b calɨñiˊ i̱ dseata˜ Egipto do e dseaˋ Israel lɨ́ɨngˊ Séˆ laco̱ˈguɨ jneaa˜aaˈ. 14 Jo̱ mɨ˜ cangɨ́ˋ jo̱, caquiʉˈˊ Séˆ ta˜ e nidséˉ tiquiáˈrˆ Jacóoˆ co̱lɨɨng˜ có̱o̱ˈ˜ jaléngˈˋ dseaˋ sɨnʉ́ʉˆ quiáˈrˉ fɨˊ lɨ˜ guiing˜ dseaˋ do fɨˊ Egipto. Jo̱ lɨ́ˈˆ lajeeˇ lajɨɨiñˋ laˈóˈˋ cangolíiñˆ fɨˊ jo̱ tíiˊbre setenta y cinco.\n15 ’Jo̱ lajo̱b cajméeˋ Jacóoˆ, cangogüeáˋbre fɨˊ Egipto có̱o̱ˈ˜ jaléngˈˋ dseaˋ sɨnʉ́ʉˆ quiáˈrˉ. Jo̱ fɨˊ jo̱b cajúiñˉ, jo̱ fɨˊ jo̱bɨ cajo̱ cajúngˉ jaléngˈˋ dseaˋ áangˊ quíˉnaaˈ. 16 Jo̱ jaléˈˋ móoˋ teáangˈ˜ i̱ Jacóoˆ do cangocó̱o̱rˋ fɨˊ Siquem lɨ˜ se̱ˈˊ Canaán, jo̱ caˈóorˉ fɨˊ dsíiˊ tóˋ é̱e̱ˋ lɨ˜ caláˉ ˈlɨɨ˜ yʉ́ʉˈ˜ Abraham quiáˈˉ jaangˋ i̱ calɨsíˋ Hamor e fɨˊ Siquem do.\n17 ’Jo̱ mɨ˜ nɨjaquiéengˊ e nijmiti˜ Fidiéeˇ lají̱i̱ˈ˜ júuˆ e cacuøˈrˊ ˈlɨɨ˜ yʉ́ʉˈ˜ quíˉiiˈ Abraham lamɨ˜ jéengˊguɨ eáangˊ, jo̱ eáamˊ nɨcangofɨ́ɨngˉ dseaˋ áangˊ quíˉiiˈ dseaˋ Israel e fɨˊ Egipto do. 18 Jo̱ ie˜ jo̱ mɨ˜ caguáˋ jaangˋguɨ dseata˜ dseaˋ féngˈˊ i̱ caquiʉˈˊ ta˜ e fɨˊ Egipto do, jo̱ i̱ dseata˜ íˋ joˋ calɨcuíiñˋ Séˆ. 19 Jo̱ i̱ dseata˜ íˋ, eáamˊ gaˋ caˈéerˋ có̱o̱ˈ˜ jaléngˈˋ dseaˋ góoˋnaaˈ dseaˋ Israel, jo̱guɨ caquiʉˈˊ i̱ dseata˜ do ta˜ e ˈnéˉ nitiúuiñˈˉ do jaléngˈˋ yʉ̱ʉ̱ˋ sɨñʉʉˆ quiáˈrˉ e laco̱ˈ nijúuiñˈˉ do.\n20 ’Jo̱ ie˜ jo̱b cajo̱ cangáangˈ˜ i̱ yʉ̱ʉ̱ˋ sɨñʉʉˆ Moi˜ do, jo̱ eáamˊ iáangˋ dsíiˊ Fidiéeˇ có̱o̱ˈ˜ i̱ yʉ̱ʉ̱ˋ do. Jo̱ sejmiiˋbiñˈ do cajmɨcuó̱o̱ˋ quiáˈrˉ lajeeˇ gaangˋ sɨˈˋ. 21 Jo̱ co̱o̱bˋ mɨ˜ catɨ́ˋ íˈˋ e ˈnéˉ nitiúuiñˉ i̱ yʉ̱ʉ̱ˋ do quiáˈrˉ, jo̱baˈ cangotiúumˇbre. Jo̱ jaangˋ sɨmɨ́ˆ quiáˈˉ i̱ dseata˜ dseaˋ féngˈˊ Egipto do, íbˋ cadséngˈˋ i̱ yʉ̱ʉ̱ˋ do, jo̱ catǿˉbre fɨˊ quiáˈrˉ, jo̱ cajmɨcuáangˋneiñˈ do lafaˈ jó̱o̱ˊbre. 22 Jo̱ mɨ˜ cacuaiñˈˉ do, calɨtɨ́mˋbre lají̱i̱ˈ˜ e tɨɨngˋ dseaˋ egipcio, jo̱guɨ eáamˊbɨ ˈgøiñˈˊ cajo̱ e tɨɨiñˋ jaléˈˋ júuˆ có̱o̱ˈ˜guɨ jaléˈˋ e jmóoˋ dseaˋ do cajo̱.\n23 ’Jo̱ mɨ˜ cadsíˈˉ i̱ Moi˜ i̱ lɨ́ɨngˊ dseaˋ áangˊ quíˉiiˈ do tu̱lóˉ ji̱i̱ˋ, caˈɨ́ˋ dsíirˊ e nidsiˈeer˜ dseaˋ góorˋ dseaˋ Israel i̱ taam˜bɨ fɨˊ Egipto do. 24 Jo̱ mɨ˜ caguiérˉ fɨˊ jo̱, cangáiñˉ jaangˋ dseaˋ egipcio i̱ táangˋ jmángˈˋ jaangˋ dseaˋ góorˋ dseaˋ Israel. Jo̱ cajmɨˈǿmˈˋ Moi˜ i̱ dseaˋ góorˋ do, jo̱guɨ cajngamˈˊbre i̱ dseaˋ egipcio do.\n25 ’Jo̱ ɨˊ dsíiˊ i̱ Moi˜ do e nilɨlíˈˆ jaléngˈˋ i̱ dseaˋ góorˋ dseaˋ Israel do e laˈeáangˊ có̱o̱ˈ˜ íˋbre nileángˉ Fidiéeˇ jaléiñˈˋ do, jo̱ dsʉˈ jaˋ calɨlíˈˆ i̱ dseaˋ góorˋ do jaléˈˋ e jo̱. 26 Jo̱ mɨ˜ cajneáˉ lajo̱, ngóˉtu̱ Moi˜ caléˈˋ catú̱ˉ e cangoˈeerˇ dseaˋ góorˋ dseaˋ Israel. Jo̱ mɨ˜ caguiérˉ fɨˊ jo̱, cangáiñˉ gángˉ laˈóˈˋ dseaˋ góorˋ i̱ taang˜ ta˜ tɨ́ɨngˊ, jo̱baˈ calɨˈiiñ˜ e nisɨ́ngˉtu̱iñˈ do røøˋ jo̱ casɨ́ˈˉreiñˈ: “¿Jialɨˈˊ taang˜ ˈnʉ́ˈˋ ta˜ tɨ́ɨngˊ laˈóˈˋ rúngˈˋnaˈ?”\n27 ’Jo̱baˈ i̱ dseaˋ i̱ jmángˈˋ i̱ jaangˋguɨ do calɨguíimˉbre quiáˈˉ Moi˜, jo̱ caˈlemˈˊbreiñˈ do jo̱ casɨ́ˈˉreiñˈ lala: “¿I̱˜ caguíngˈˋ ˈnʉˋ e lɨ́ɨnˈˊ jaangˋ fii˜ quíˉiiˈ i̱ quidsiˈˋ íˈˋ jee˜ jneaˈˆ? 28 ¿Su ɨˊ oˈˊ e nijnganˈˆ jnea˜ laco̱ˈguɨ cajnganˈˊ i̱ dseaˋ egipcio do lado guiéeˉ?”\n29 ’Jo̱ mɨ˜ canúuˉ Moi˜ e júuˆ jo̱, cagüɨˈɨ́ɨˊbre fɨˊ Egipto jo̱ cangórˉ cangogüeárˋ fɨˊ co̱o̱ˋ guóoˈ˜ uǿˉ e néeˊ huí̱i̱ˉ e siiˋ Madián. Jo̱ fɨˊ jo̱b caguárˋ laco̱ˈ jaangˋ dseaˋ i̱ jáaˊ fɨˊ lɨ˜ huí̱i̱ˉ. Jo̱ fɨˊ jo̱b calɨséngˋ gángˉ jó̱o̱rˊ sɨñʉʉˆ.\n30 ’Jo̱ mɨ˜ cangɨ́ˋ tu̱lóˉ ji̱i̱ˋ lajo̱, co̱o̱ˋ jmɨɨ˜ lajeeˇ e ngɨˊ Moi˜ fɨˊ co̱o̱ˋ guóoˈ˜ uǿˉ lɨ˜ jaˋ i̱i̱ˋ ˈgaˈˊ lɨˊ dseaˋ seengˋ fɨˊ quiá̱ˈˉ co̱o̱ˋ móˈˋ e siiˋ Sinaí, jo̱ fɨˊ jo̱b cangárˉ co̱o̱ˋ ˈmató̱o̱ˊ e gui˜ iaˋ jɨˋ dsʉˈ jaˋ e cooˋ. Jo̱ lajeeˇ jo̱b cajmijnéengˋ ˈñiaˈˊ jaangˋ ángel quiáˈˉ Fidiéeˇ e fɨˊ jee˜ jɨˋ quiáˈˉ e ˈmaˋ e gui˜ e iaˋ jɨˋ do. 31 Jo̱ eáamˊ cangoˈgóˋ dsíiˊ Moi˜ mɨ˜ cangárˉ e jo̱. Jo̱guɨ mɨ˜ cangoquiéeiñˊ cartɨˊ quiá̱ˈˉguɨ e laco̱ˈ nijǿørˉ guiʉ́ˉ e jo̱, jo̱ canúurˉ luu˜ Fidiéeˇ e guicajíngˈˉ lala: 32 “Jneab˜ Fidiéeˇ i̱ jmiféngˈˊ jaléngˈˋ ˈlɨɨ˜ dseaˋ cǿøngˈ˜ quíiˉnaˈ i̱ calɨsíˋ Abraham có̱o̱ˈ˜guɨ Isáaˊ jo̱guɨ Jacóoˆ.”\nJo̱ mɨ˜ canúuˉ Moi˜ e júuˆ jo̱, eáamˊ cafǿiñˈˊ carˋ cajlémˉbre, jo̱ jí̱i̱ˈ˜ joˋ niteáˋ dsíirˊ faˈ nijǿøˉguɨr e lɨ˜ gui˜ ˈmató̱o̱ˊ e iaˋ jɨˋ do. 33 Jo̱ guicañíiˋtu̱ Fidiéeˇ quiáˈˉ Moi˜ jo̱ casɨ́ˈˉreiñˈ do lala: “Uǿøˈ˜ lomɨɨˈ˜, Moi˜, dsʉco̱ˈ güeamˈˆ e ni˜ guóoˈ˜ uǿˉ lɨ˜ sɨˈøˈˋ na lana, co̱ˈ quiá̱bˈˉ sínˈˋn. 34 Jo̱ nɨcamóˉbaa guiʉ́ˉ jial tíiˊ iihuɨ́ɨˊ e íngˈˋ dseaˋ quiéˉe, dseaˋ Israel, i̱ taang˜ fɨˊ Egipto, jo̱guɨ nɨcanúˉbɨ́ɨ jaléˈˋ dseeˉ e jmóoˋ dseaˋ egipcio quiáˈrˉ. Jo̱baˈ cagüénˉn ˈñiáˈˋa e laco̱ˈ nijmɨcó̱o̱ˈˇbaare e nileáiñˋ. Jo̱ fɨ́ɨˉɨ ˈnʉˋ e lana nisɨ́ɨnˆn ˈnʉˋ fɨˊ Egipto e laco̱ˈ nigüɨleaanˈ˜ jaléngˈˋ dseaˋ quiéˉe.”\n35 Jo̱ casɨ́ˈˉguɨ Tée˜ i̱ dseaˋ do e júuˆ la:\n—Jo̱ nañiˊ faˈ jaˋ calɨˈiing˜ dseaˋ Israel e i̱ Moi˜ do nicá̱rˋ nifɨˊ quiáˈrˉ jo̱guɨ casɨ́ˈˉbɨguɨr lala cajo̱: “¿I̱˜ caguíngˈˋ ˈnʉˋ e lɨ́ɨnˈˊ jaangˋ fii˜ quíˉiiˈ i̱ quidsiˈˋ íˈˋ jee˜ jneaˈˆ?” jo̱ dsʉˈ Fidiéeˇ casíiñˋ i̱ Moi˜ do jee˜ jaléngˈˋ dseaˋ quiáˈrˉ e niquiʉ́ˈrˉ ta˜ jaléngˈˋ dseaˋ góorˋ dseaˋ áangˊ quíˉiiˈ, jo̱guɨ e nileángˉneiñˈ jee˜ iihuɨ́ɨˊ e íñˈˋ fɨˊ Egipto. Jo̱ caˈíñˈˋ e ta˜ jo̱ laˈeáangˊ có̱o̱ˈ˜ i̱ ángel i̱ cajnéngˉ fɨˊ e lɨ˜ guiˇ ˈmató̱o̱ˊ e iaˋ jɨˋ do jo̱ dsʉˈ jaˋ cooˋ. 36 Jo̱ i̱ Moi˜ dobingˈ caˈuǿøngˋ jaléngˈˋ dseaˋ áangˊ quíˉiiˈ dseaˋ Israel fɨˊ Egipto, jo̱ íˋbingˈ lajeeˇ tu̱lóˉ ji̱i̱ˋ cajméerˋ jaléˈˋ e li˜ jo̱guɨ jaléˈˋ e quɨ́ɨˈr˜ jmɨɨˋ laˈeáangˊ có̱o̱ˈ˜ güeaˈˆ quiáˈˉ Fidiéeˇ lajeeˇ jéeiñˋ dseaˋ áangˊ quíˉiiˈ mɨ˜ cacuoˈrˊ fɨˊ mar Rojo jo̱guɨ mɨ˜ cangɨrˊ fɨˊ jee˜ uǿˆ quiʉ̱́ˋ. 37 Jo̱guɨ i̱ Moi˜ dobɨ cajo̱ i̱ casɨ́ˈˉ jaléngˈˋ dseaˋ góorˋ dseaˋ Israel có̱o̱ˈ˜ e júuˆ la: “Fidiéeˇ nijmérˉ e fɨˊ jee˜ ˈnʉ́ˈˋ nigüɨˈɨ́ɨˊ jaangˋ dseaˋ i̱ niféˈˋ cuaiñ˜ quiáˈˉ dseaˋ do laco̱ˈguɨ la jmóoˋ jnea˜.” 38 Jo̱guɨ Moi˜bɨ cajo̱ i̱ caˈíngˈˋ júuˆ quiáˈˉ i̱ ángel do fɨˊ yʉ́ˈˆ móˈˋ Sinaí; jo̱ lɨ́ˉ jo̱ cangɨ́ɨiñˋ quiáˈˉ ˈlɨɨ˜ dseaˋ áangˊ quíˉiiˈ dseaˋ Israel lajeeˇ e sɨseáiñˈˊ do fɨˊ ni˜ guóoˈ˜ uǿˉ quiʉ̱́ˋ. Jo̱ Moi˜bɨ cajo̱ i̱ caˈíngˈˋ e júuˆ quiáˈˉ Fidiéeˇ có̱o̱ˈ˜ e cuøˊ e se̱e̱ˉnaaˈ cøøngˋ có̱o̱ˈ˜ Fidiéeˇ lata˜, jo̱ íˋbɨ cajo̱ dseaˋ cangɨ́ɨiñˋ fɨˊ jaguóoˋnaaˈ e júuˆ jo̱, dseaˋ lɨ́ɨˊnaaˈ dseaˋ góorˋ dseaˋ Israel.\n39 ’Dsʉˈ jaˋ calɨˈiing˜ jaléngˈˋ ˈlɨɨ˜ dseaˋ áangˊ quíˉnaaˈ faˈ calɨnʉ́ʉˈr˜ júuˆ quiáˈˉ dseaˋ do o̱ˈguɨ calɨjíiˈr˜ júuˆ quiáiñˈˉ do cajo̱, co̱ˈ calɨˈiiñ˜ e niquɨmˈˉtu̱r caléˈˋ catú̱ˉ fɨˊ Egipto. 40 Jo̱ i̱ dseaˋ Israel do casɨ́ˈrˉ Aarón, jaangˋ rúngˈˋ dseaˋ ngáangˈ˜ có̱o̱ˈ˜ Moi˜ do, jo̱ casɨ́ˈˉreiñˈ lala: “Jmɨlɨɨngˇ diée˜ quíˉiiˈ i̱ niˈéˈˉ jneaa˜aaˈ fɨˊ. Co̱ˈ jaˋ ne˜naaˈ e˜ calɨ́ˉ có̱o̱ˈ˜ i̱ Moi˜ do i̱ caˈuǿøngˋ jneaa˜aaˈ fɨˊ Egipto, co̱ˈ jaˋ mɨˊ cagüeamˈˊbɨr e fɨˊ yʉ́ˈˆ móˈˋ lɨ˜ cangórˉ do”. 41 Jo̱baˈ cajmeáangˋ i̱ dseaˋ Israel dseaˋ áangˊ quíˉiiˈ do jaangˋ diée˜ i̱ lɨ́ɨngˊ la lɨ́ɨngˊ güɨtáˆ jiuung˜ có̱o̱ˈ˜ layaang˜ cunéeˇ. Jo̱ mɨ˜ cangɨ́ˋ e cajmɨlɨɨiñ˜ i̱ diée˜ do, jo̱ canaaiñˋ jmifémˈˊbreiñˈ do, jo̱ jngaiñˈˊ jaléngˈˋ jóˈˋ e cuøiñˈˊ i̱ diée˜ do, jo̱guɨ jmóorˋ jmɨɨ˜ e jmiféiñˈˊ i̱ diée˜ íˋ cajo̱ i̱ cajmeáaiñˋ có̱o̱ˈ˜ layaang˜ guóorˋ do.\n42 ’Jo̱ uíiˈ˜ jo̱baˈ caˈnáamˉ ˈñiaˈˊ Fidiéeˇ có̱o̱ˈ˜ jaléngˈˋ dseaˋ quiáˈrˉ dseaˋ Israel dseaˋ áangˊ quíˉiiˈ, jo̱ jaˋ cajnirˊ fɨˊ quiáiñˈˉ do e nijmiféiñˈˊ jaléngˈˋ nʉ́ʉˊ i̱ sɨtǿngˈˉ yʉ́ˈˆ jmɨgüíˋ; co̱ˈ lajo̱b to̱o̱˜ fɨˊ ni˜ jiˋ quiáˈˉ Fidiéeˇ e cajmeˈˊ i̱ dseaˋ i̱ caféˈˋ cuaiñ˜ quiáˈrˉ malɨɨ˜guɨ eáangˊ mɨ˜ cajíñˈˉ lala:\nˈNʉ́ˈˋ, lajeeˇ tu̱lóˉ ji̱i̱ˋ e cangɨ́ˆnaˈ fɨˊ ni˜ guóoˈ˜ uǿˉ quiʉ̱́ˋ, jaˋ cajmɨˈgooˋnaˈ jnea˜ faˈ cajngangˈˊnaˈ jóˈˋ i̱ cacuǿøngˈ˜naˈ jnea˜.\n43 Co̱ˈ ˈnʉ́ˈˋ ie˜ jo̱ cajméeˈ˜naˈ ˈnʉ́ʉˊ lɨ˜ cajmiféngˈˊnaˈ i̱ diée˜ i̱ siiˋ Moloc có̱o̱ˈ˜guɨ nʉ́ʉˊ quiáˈˉ i̱ diée˜ i̱ siiˋ Refán.\nJo̱ lajɨˋ huáangˉ i̱ diée˜ íˋ yaam˜ ˈnʉ́ˈˋ cajmeaangˇnaˈre.\nJo̱ uíiˈ˜ jo̱baˈ nisɨ́ɨnˆn ˈnʉ́ˈˋ cartɨˊ co̱o̱ˋ guóoˈ˜ uǿˉ lɨ˜ huí̱i̱ˆ tɨˊ doguɨ laco̱ˈ lɨ˜ se̱ˈˊ Babilonia.\nLanab to̱o̱˜ e fɨˊ ni˜ jiˋ do.\n44 Jo̱ caféˈˋbɨ Tée˜ júuˆ quiáˈrˉ jo̱ casɨ́ˈˉreiñˈ jo̱ cajíñˈˉ:\n—Jo̱ lajeeˇ ngɨˊ jaléngˈˋ ˈlɨɨ˜ dseaˋ cǿøngˈ˜ quíˉnaaˈ fɨˊ jee˜ guóoˈ˜ uǿˉ quiʉ̱́ˋ, quie̱rˊ co̱o̱ˋ ˈnʉ́ʉˊ e lɨ́ɨˊ có̱o̱ˈ˜ layaang˜ ˈmɨˈˊ, jo̱ fɨˊ dsíiˊ jo̱b jmiguiéngˈˊ dsíirˊ jaléˈˋ júuˆ e cacuøˈˊ Fidiéeˇ írˋ lamɨ˜ jéengˊguɨ. Jo̱ e ˈnʉ́ʉˊ do calɨ́ɨˉ dseángˈˉ laco̱ˈ ta˜ caquiʉˈˊ Fidiéeˇ quiáˈˉ Moi˜ lɨ́ˈˆ laco̱ˈguɨ jí̱i̱ˈ˜ íˈˋ e caˈíngˈˋ dseaˋ do quiáˈˉ Fidiéeˇ mɨ˜ cangárˉ jaléˈˋ e jo̱. 45 Jo̱ mɨ˜ cangɨ́ˋ jo̱, jaléngˈˋ dseaˋ áangˊ quíˉnaaˈ caˈímˈˋbre e ˈnʉ́ʉˊ ˈmɨˈˊ do. Jo̱ mɨ˜ cagüɨlíiñˋ có̱o̱ˈ˜ Josué e fɨˊ guóoˈ˜ uǿˆ la, quié̱e̱ˋbre e ˈnʉ́ʉˊ ˈmɨˈˊ do, jo̱ quie̱ˊbre cajo̱ mɨ˜ calɨ́ˈrˉ jaléˈˋ uǿˉ quiáˈˉ jaléˈˋ fɨɨˋ e caguieeˉguɨ e cacuøˈˊ Fidiéeˇ jaléngˈˋ i̱ dseaˋ íˋ. Jo̱ lajo̱bɨ jmóorˋ latɨˊ mɨ˜ catɨ́ˋ íˈˋ e caquiʉˈˊ dseata˜ Davíˈˆ ta˜. 46 Jo̱ eáamˊ calɨˈiáangˋ dsíiˊ Fidiéeˇ có̱o̱ˈ˜ i̱ dseata˜ Davíˈˆ do, jo̱guɨ Davíˈˆ calɨˈiiñ˜ cajmeˈrˊ co̱o̱ˋ ˈnʉ́ʉˊ fɨˊ lɨ˜ nijmiféngˈˊ dseaˋ i̱ Fidiéeˇ quíˉiiˈ jo̱guɨ i̱ lɨ́ɨngˊ Fidiéeˇ quiáˈˉ ˈlɨɨ˜ yʉ́ʉˈ˜ Jacóoˆ cajo̱. 47 Jo̱ dsʉˈ i̱ jó̱o̱ˊ Davíˈˆ i̱ siiˋ Salomón, íˋbingˈ i̱ cajmeˈˊ e ˈnʉ˜ Fidiéeˇ do. 48 Jo̱ dsʉˈ Fidiéeˇ dseaˋ féngˈˊ dseaˋ ñíingˊ jaˋ seeiñˋ fɨˊ dsíiˊ ˈnʉ́ʉˊ e jmoˈˊ dseaˋ jmɨgüíˋ yaaiñ˜ lɨ́ˈˆ laco̱ˈguɨ cajíngˈˉ i̱ dseaˋ áangˊ quíˉiiˈ i̱ caféˈˋ cuaiñ˜ quiáˈˉ Fidiéeˇ malɨɨ˜guɨ eáangˊ i̱ calɨsíˋ Saíiˆ mɨ˜ cajíñˈˉ lala:\n49 Jnea˜ Fidiéeˇ, jo̱ fɨˊ ñifɨ́bˉ lɨ˜ guiin˜n quiʉ́ˈˋʉ ta˜,\njo̱guɨ fɨˊ guóoˈ˜ uǿˉ la lɨ˜ jmiˈíngˈˊ tɨ́ɨˋɨ.\nJo̱guɨ ˈnʉ́ˈˋ, dseaˋ Israel, ¿e˜ íingˈ˜ ˈnʉ́ʉˊ e nijméeˈ˜ ˈnʉ́ˈˋ quiéˉe?,\njo̱guɨ, ¿jie˜ fɨˊ lɨ˜ nijmiˈínˈˊn cajo̱?\n50 Dsʉco̱ˈ ˈñiábˈˋ jnea˜ cajméˉe lajaléˈˋ e seaˋ fɨˊ laˈúngˉ fɨˊ jmɨgüíˋ.\nJo̱ lanab jí̱i̱ˈ˜ lɨ́ɨˊ júuˆ quiáˈˉ Fidiéeˇ e cajmeˈˊ Saíiˆ fɨˊ ni˜ jiˋ quiáˈrˉ malɨɨ˜guɨ eáangˊ.\n51 Jo̱ caféˈˋbɨ Tée˜ júuˆ quiáˈrˉ jo̱ cajíñˈˉ:\n—Dsʉˈ ˈnʉ́ˈˋ quié̱ˆnaˈ logua˜ dseaˋ i̱ jaˋ cuíingˋ Fidiéeˇ jo̱guɨ dsíiˊ dseaˋ i̱ jaˋ cuíingˋ dseaˋ do cajo̱, co̱ˈ saamˋ áaˊnaˈ jmooˋnaˈ. Jo̱guɨ røøbˋ lɨ́ɨngˊ ˈnʉ́ˈˋ có̱o̱ˈ˜ jaléngˈˋ ˈlɨɨ˜ dseaˋ áangˊ quíˉnaaˈ, co̱ˈ contøømˉ ˈníˈˋ máangˊnaˈ Jmɨguíˋ quiáˈˉ Fidiéeˇ. 52 Co̱ˈ jaléngˈˋ i̱ dseaˋ íˋbingˈ eáamˊ gaˋ cajmeáiñˈˋ jaléngˈˋ dseaˋ i̱ caféˈˋ cuaiñ˜ quiáˈˉ Fidiéeˇ malɨɨ˜guɨ jo̱ cajngamˈˊbre jaléngˈˋ dseaˋ íˋ mɨ˜ caféiñˈˋ cuaiñ˜ quiáˈˉ i̱ dseaˋ i̱ jaˋ røøngˋ dseeˉ i̱ tɨˊ lɨ˜ nijáaˊ do. Jo̱guɨ lanaguɨ nɨcagüémˉ fɨˊ jmɨgüíˋ la i̱ dseaˋ i̱ jaˋ røøngˋ dseeˉ do, jo̱ dsʉˈ ˈnʉ́ˈˋ ˈníbˈˋ cañíingˊnaˈre cartɨˊ canjngamˈˊbaˈre. 53 Jo̱ nañiˊ faˈ e nɨcaˈíingˈ˜naˈ júuˆ quiʉˈˊ ta˜ quiáˈˉ Fidiéeˇ laˈeáangˊ có̱o̱ˈ˜ jaléngˈˋ ángeles quiáˈrˉ, jo̱ dsʉˈ jaˋ cajmeeˉnaˈ nʉ́ʉˈ˜naˈ e jo̱.\nMɨ˜ cajngaˈˊ dseaˋ quiáˈˉ Tée˜ có̱o̱ˈ˜ layaang˜ cu̱u̱˜\n54 Jo̱ mɨ˜ canúuˉ jaléngˈˋ i̱ dseaˋ quie̱ˊ nifɨˊ quiáˈˉ dseaˋ Israel e júuˆ quiáˈˉ Tée˜ do, dsíngˈˉ calɨguíiñˉ quiáˈˉ dseaˋ do carjɨˋ tʉrˊ maja̱r˜. 55 Dsʉˈ i̱ Tée˜ do eáamˊ jéeˊ Jmɨguíˋ quiáˈˉ Fidiéeˇ quiáˈrˉ, jo̱ caséerˋ nir˜ fɨˊ yʉ́ˈˆ jmɨgüíˋ jo̱ cangárˉ cateáˋ fɨˊ lɨ˜ laniingˉ ˈgøngˈˊ quiáˈˉ Fidiéeˇ, jo̱guɨ cangáiñˉ Jesús e singˈˊ dseaˋ do lɨ́ˈˆ lɨˊ dséeˊ cáangˋ Tiquiáˈrˆ Fidiéeˇ.\n56 Jo̱ casɨ́ˈˉ Tée˜ i̱ dseaˋ sɨseángˈˊ do:\n—¡Jǿøˉnaˈ! Lana móoˋo fɨˊ ñifɨ́ˉ, jo̱ dob máanˊn i̱ dseaˋ i̱ cajáˉ fɨˊ ñifɨ́ˉ e lɨ́ɨiñˊ jaangˋ dseaˋ jmɨgüíˋ; jo̱ máanˊnre e siñˈˊ fɨˊ lɨ́ˈˉ lɨˊ dséeˊ laco̱ˈ guiing˜ Fidiéeˇ.\n57 Jo̱ dsʉˈ i̱ dseaˋ i̱ teáangˉ do i̱ ˈnɨ́ɨngˋ Tée˜ cajniˊbre loguar˜ jo̱ canaaiñˋ guiarˊ ˈgooˋ lajɨɨiñˈˋ do e nisáiñˈˊ Tée˜ jo̱ casamˈˉbre. 58 Jo̱ caguíingˋneiñˈ do fɨˊ caluuˇ e fɨɨˋ jo̱, jo̱ canaaiñˋ táangˊneiñˈ cu̱u̱˜; jo̱ jaléngˈˋ i̱ dseaˋ i̱ ˈníˈˋ níiˉ quiáˈrˉ do caséerˊ sɨ̱ˈrˆ có̱o̱ˈ˜ jaangˋ sɨmingˈˋ i̱ siiˋ Saulo lajeeˇ e táangˊneiñˈ do cu̱u̱˜.\n59 Jo̱ lajeeˇ jo̱ canaangˋ Tée˜ e féiñˈˊ Fidiéeˇ jo̱ cajíñˈˉ:\n—Fíiˋi Jesús, íinˈ˜ jmɨguíˋ quiéˉe jmɨɨ˜ na.\n60 Jo̱ mɨ˜ cangɨ́ˋ e caféˈrˋ e jo̱, casíˈrˋ uǿˉ jnir˜ jo̱ canaaiñˋ féˈrˋ teáˋ:\n—Fíiˋi, jaˋ jméeˈ˜ cuente e dseeˉ e caˈéeˋ i̱ dseaˋ la.\nJo̱ mɨ˜ calɨ́ˉ caféˈrˋ e júuˆ na, jo̱ cajúmˉbre.


Pajenn:Morvan - Kenteliou hag istoriou a skuer vad evit ar Vretoned, 1889.djvu/378 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/378\neur griaden c’houek, hag e scaraz ac’hano mar gouie. Kerkent an oll gouezidi a voue var zao, hag en dro d’am lochen ho armou gantho, oc’h ober eur safar evel diaoulou. Va c’hamarad guele a zavaz aoun ganthan, evit doare ; en em sila a reas didrous dre voask ar peuillou a zerviche da voger d’am lochen. Hogen n’oa ket eat c’hoaz an anter euz he gorf er meas na doa troc’het he benn dezhan gant eun taol lans. Al lost a ioa c’hoas tost din, en em lakeas da skei, da lopa gant kement a gounnar ma vijen bet flastret ha bruzunet ganthan ma en divije gallet va zizout. Eur moricod a deuaz el lochen eur vouc’hal ganthan, hag ep dale e voa great pennadou ber euz ar zarpant.\nHogen goudeze em eus gouezet eo ar zarpant en doa savetet va buez din. Ar voricoted a gemer ar zarpant evit ho Doue, hag an hini a deu ho Doue d’he velet ne c’hellont mui he laza. Ho lezen eo. Me-ta am boa bet bizit an Doue-Sarpant, hag evelse e voue lezet va buez ganhen ; eur sclavour avad a voue great ac’hanon, ha caset da labourat etouez eun dek pe zaouzeg all paket gantho eveldhon hini ac’hann, hini alesont.\nEtouez ar sclavet-ze ez oa eur spagnolez tolet eno ive gant eur pense, hag eur bugel dezhi a dri pe bevar bloaz. E un nos vez ec’h eljont tec’het Mistral hag hi, hag ar bugel. Gant poan avoalc’h ec’h eljont, a dreuz ar c’hoajou, mont beteg an aod. Dre chans edo c’hoaz al lestr eno. Saveteet oant ; mes ar Spagnolez a varvaz eun nebeut derveziou goude. Ar c’habiten Mistral en em gargaz euz ar bugel, her c’hemeraz evit he vap, hen hanvas Colibri, hag a reaz anezhan, evel ma lavare, eur martolod dispar, hag eur c’hristen mad, eur c’hristen catolik ferm en he lezen.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/378&oldid=162557 »\nKemmoù diwezhañ degaset d'ar bajenn-mañ d'an 19 Mae 2020, da 10:53.


Ai‘ta! » Plas ar brezhoneg e Kreizenn dour ar Blavezh : “Gwelloc’h e c’hellfe bezañ !”\nBremañ m’eo digor Kreizenn dour ar Blavezh e Gwareg e fell da strollad Ai’ta! kreiz Breizh embann e soñj. Kejet en doa ar strollad ouzh Jean-Yves Philippe, prezidant Kumuniezh kumunioù Kreiz Breizh (KKKB), evit goulenn ma vefe lakaet e plas gant youl ur bolitikerezh poellek evit diorren ar brezhoneg ha broudañ ec’h implij war tachenn KKKB. Embannet en doa Jean-Yves Philippe e vefe divyezhek, par-ouzh-par, panellerezh poull-neuial nevez Gwareg. Ne c’hell strollad Ai’ta! nemet embann n’eo ket aet an traoù betek penn. Ma vez eus ar brezhoneg er savadur nevez e chom diglok an traoù avat. Disteraet e vez hor yezh war talbenn ar poull-neuial gant al logo da skouer : “Centre aquatique du Blavet” a gaver e bras pa vez skrivet bihan-bihan “Kreizenn-dour ar Blavezh”.\nN’eo gwelloc’h evit al lec’hienn internet hag an teulioù kinniget d’an dud, holl int e galleg padal e vefe aes-tre ober gant ar brezhoneg ivez. A-bouez bras eo ober gant un divyezhek a zoare evit ma chomfe ar brezhoneg ur yezh vev war hon tiriad, unan a c’heller ober ganti war ar pemdez, dreist-holl el lec’hioù a vez degemeret ar re yaouank enno. Goulenn a ra eta ar strollad gant dilennidi KKKB mont betek penn al labour hag ober e c’hellfe bezañ lennet ha komzet ar brezhoneg e kement obererezh kinniget gant Kreizenn-dour ar Blavezh (panelloù, kehentiñ, degemer an dud…), evel ma vez e lec’hioù heñvel all e Breizh.\nAdgoulenn a ra ivez strollad Ai’ta! e vefe sinet ar garta “Ya d’ar brezhoneg” gant KKKB evit efedusaat al labour evit ar brezhoneg, hag e c’hortozer ur respont a-berzh Jean-Yves Philippe diwar-benn ar c’hinnig-se, evel ma oa eñ sañset ober evit miz Even.\nStrollad Ai’ta! kreiz Breizh\n« Tañva d’ar brezhoneg gant Ai’ta! e-pad gouel an Erer Kozh\nAi’ta! pedet e Emvod ar Gelted en Oriant »


Anthony Neil Wedgwood Benn, anavezetoc'h evel Tony Benn (3 a viz Ebrel 1925 – 14 a viz Meurzh 2014) a oa ur politikour saoz eus Strollad al Labour.\nTony Benn e miz Meurzh 2005\nGanet e voe e Londrez, mab d'ar politikour William Wedgwood Benn ha d'e wreg Margaret Eadie. Kenderv d'an aktourez Margaret Rutherford e oa. Studioù a reas en New College, en Oxford. Dimeziñ a reas e 1949 da Caroline Middleton DeCamp (marvet e 2000). E vab Hilary Benn zo politikour ivez.\nAnavezet e oa Tony Benn evel unan eus an dud ar muiañ a-gleiz e Strollad al Labour. Embann a rae bezañ republikan ha meur a wech en doa savet e vouezh a-du gant Iwerzhon unanet hag a-enep ar brezelioù en Irak hag en Afghanistan.\n↑ BBC News - Obituary: Tony Benn - 14/03/2014\nAdtapet diwar « https://br.wikipedia.org/w/index.php?title=Tony_Benn&oldid=1639399 »


Alan IV - Wikipedia\nAlan IV, lesanvet Alan Fergant\nAlan IV, hervez un daolenn gollet\nAlan IV, lesanvet Alan Fergant, ganet war-dro 1060 ha marvet d'an 13 a viz Here 1119, a oa Dug Breizh eus 1084 da 1112.\nMab e oa da Hoel, kont Kernev ha Naoned, ha da Hawiz Breizh, c'hoar da Gonan II, dug Breizh.\nPa varvas Konan e 1066 e oa bet lakaet Hoel da zug war e lerc'h. Tri mab en doe Hoel : Alan Fergant, Mazheaz ha Benedig.\n2 E Bro-Saoz\n3 Alan Fergant e Roazhon\n4 Brezel hag eured kentañ\n6 Brezel ar Groaz\n7 Bloavezhioù diwezhañ\n8 Dimezioù ha bugale\nLesanv[kemmañ | kemmañ ar vammenn]\nZoken ma seblant "Fergant" dont diouzh ar galleg "maneg houarn", e teufe kentoc'h diouzh ar brezhoneg. Hervez Henri Hubert eo heñvel al lesanv-se ouzh an anv skosek "Fergus", ha talvezout a rafe kement ha "an hini peurgalonek" An henvrezhoneg hag ar grennvrezhoneg o doa an anv-gwan fer a dalveze kement ha "kalonek".\nE Bro-Saoz[kemmañ | kemmañ ar vammenn]\nHoel, evit dont a-benn eus Eozen Pentevr ha re all en em savet en e enep, en doe ezhomm eus harp Gwilherm Iañ Normandi, dug Normandi. Pa dreuzas Gwilherm ar mor e 1066 evit mont da gemer Bro-Saoz, e oa Bretoned en e arme, 5 000 a dud a lavarer, gant Alan Fergant en o fenn (hervez lod istorourien da vihanañ).(Daveoù a vank)\nAlan Fergant e Roazhon[kemmañ | kemmañ ar vammenn]\nAlan Fergant, a c'hellje bezañ bet dug goude marv e vamm e 1071, en doa re a zoujañs ouzh e dad evit lemel an dugelezh digantañ. Ne zougas an anv a zug eta nemet goude marv Hoel, e 1084. Kentañ tra a reas e voe reiñ kontelezh Naoned d'e vreur Mazheaz ha mont da Roazhon da gemer e gurunenn. E eontr Jafrez, a oa mestr e Roazhon, a lakaas serriñ dorioù kêr outañ. Ret e voe da Alan en em gannañ gant Jafrez, a voe trec'het ha kaset da Gemper, ma varvas nebeut amzer goude.\nBrezel hag eured kentañ[kemmañ | kemmañ ar vammenn]\nGwilherm, distro eus Bro-Saoz, a fellas dezhañ lakaat Alan Fergant da zont da Normandi evit touiñ lealded dezhañ. Nac'hañ a reas Alan. Gwilherm a zeuas da Vreizh gant un arme hag a glaskas kemer Dol. Alan koulskoude a zalc'has penn outañ, ha gant harp roue Bro-C'hall e tistrujas darn eus e arme. Gwilherm a reas ar peoc'h, hag a roas da Alan e verc'h Constance da bried. E Caen e 1085 e voe an eured.\nErmengard[kemmañ | kemmañ ar vammenn]\nKonstanza a varvas daou vloaz goude.\nE 1093 e timezas Alan da Ermengarde Anjev, merc'h kont Anjev. Brudet eo chomet an dugez en istor Breizh abalamour d'he furnezh ha d'he deoliezh. A-drugarez dezhi, a lavarer, e voe graet lezennoù a reas kalz evit lakaat an urzh vat da ren.(Daveoù a vank)\nBrezel ar Groaz[kemmañ | kemmañ ar vammenn]\nAr pab Urban II a reas e 1095 ur c'halvadenn da briñsed ha renerien ar C'huzh-Heol evit mont da adc'hounit an Douar Santel digant Islamiz. Alan Fergant hag uhelidi all a Vreizh a gemeras perzh e kentañ Brezel ar Groaz, hag a voe e-touez ar re gentañ da vont da Jeruzalem. Ne zistroas da Vreizh nemet goude pemp bloaz.\nHerri, mab yaouankañ Gwilherm, en doa kemeret kurunenn Bro-Saoz war-lerc'h marv e vreur Gwilherm II, hag a yeas neuze da gemer Normandi digant ur breur all, Roperzh. Herri a voe harpet gant dug Breizh, ha Roperzh, trec'het en emgann Tinohebray e 1106, a voe prizoniet.\nE 1111 e klañvaas Alan Fergant. An dugelezh a roas d'e vab Konan kent mont da chom da Redon gant ar venec'h. Eno e varvas e 1119. E wreg Ermengard en em roas ivez da oberoù a relijion. Mont a reas da Abati Fontevraud, da Citeaux, da Balestina, ha distreiñ da vevañ e-kichen he mab. Mervel a reas e 1141.\nAbati Redon lec'h ma z'eo beziet Alan IV\nE 1087 e timezas Alan ha Constance. Bugel ebet n'o doe.\nE 1093 ec'h addimezas Alan da Ermangard. Tri bugel o doe :\nKonan, a voe Konan III, dug Breizh ;\nHawiz Breizh, a voe pried Baldwin VII, kont Flandrez, a gasas anezhi kuit e 1110 ;\nJafrez ar Rouz, a varvas e Jeruzalem e 1116.\nOuzhpenn e vugale gant Ermengard en doa daou vab bastard, Brien FitzCount e Bro-Saoz ha Gwiomarc'h. N'ouzer ket piv e oa ar vamm.\nMeneget eo e anv er Trioedd Ynys Prydein, ma'z eo anvet Alan Fyrgan. Hervez an destenn gembraek Bonedd y Saint (XIIIvet kantved) e oa Alan Fergant (skrivet Alan Ffyrgan) tad Sant Llonio.\nHoel II Dug Breizh\n1084 – 1112 War e lerc'h:\n↑ Ardamezioù fazius ː an erminoù a zo degouezhet war re an duged Breizh gant Pierre de Dreux, 1213 à 1237\n↑ Henri Hubert, Les Celtes et l'expansion celtique, jusqu'à l'époque de la Tène (Pariz: Albin Michel, adembannadur 1974), p. 212.\n↑ Wikitionnaire (fr), pennad "fer". Gwelout ivez Francis Favereau, Geriadurig ar Brezhoneg a-vremañ (Montroulez: Skol Vreizh, 2005), pennad brezhonek "Fer".\nAdtapet diwar « https://br.wikipedia.org/w/index.php?title=Alan_IV&oldid=1976358 »\nIstor Breizh en XIIvet kantved


Arm nukleel - Wikipedia\nTarzhadenn nukleel e Nagasaki, d'an 9 a viz Eost 1945\nUn arm nukleel a zo un arm nann-henvoazel ma'z implijer energiezh fision nukleel nukleüsoù atomek pounner (uraniom pe plutoniom, pa reer gant bombezennoù A), ha hini re skañv (hidrogen, pa reer gant bombezennoù B) pe dre veskañ an daou fenomen. Lavaret e vez ez eo nann henvoazel an armoù nukleel peogwir ez eo gwall zisheñvel o efedoù distrujañ (kresk ar wrez, skinoù) diouzh re an danvezioù-tarzh boutin. Gant TNT e reer evit muzuliañ nerzh energiezh an armoù nukleel.\nDiv wech eo bet implijet an armoù nukleel gant arme SUA e-pad an Eil Brezel-bed, da vombezenniñ Hiroshima ha Nagasaki, e Japan. Hervez ar mammennoù e lavarer e voe lazhet etre 110 000 ha 250 000 den gant ar bombezennoù-se.\nHervez enklaskerien SIPRI e oa etre 20 000 ha 50 000 arm nukleel prest da vezañ implijet er bed a-bezh e miz Genver 2011.\nGwelet ivez[kemmañ | kemmañ ar vammenn]\nBombezadennoù atomek Hiroshima ha Nagasaki\nMuioc'h a restroù diwar-benn\na vo kavet e Wikimedia Commons.\nAdtapet diwar « https://br.wikipedia.org/w/index.php?title=Arm_nukleel&oldid=1937136 »\nKemmoù diwezhañ degaset d'ar bajenn-mañ d'an 21 Gen 2022, da 05:07.


Ur sevener, ur produer hag ur skriver senariooù, Taiwanat a orin, eo Ang Lee (sinaeg: 李安; pinyin: Lǐ Ān) .\nGanet e oa bet d’an 23 a viz Here 1954 e Pingtung (Taiwan).\nAn darn vrasañ eus e filmoù a zo diwar-benn darempredoù etre an hengoun hag ar vodernelezh.\nStudiet e oa bet ar c'hoariva hag ar sinema gantañ e Akademiezh Arzoù Taibei, kêr-benn Taiwan. Kendalc’het e oa bet e studioù gantañ e Skol-Veur Illinois, er Stadoù-Unanet. Ur "Master of Fine arts" zo bet tapet gantañ ivez e Skol-Veur New-York evit e film-berr "Fine Line", sevenet evit e dezenn. Kamalad-skol Spike Lee eo bet.\nEnoret e oa bet e film-berr "Dim lake" gant "Golden Harvest" Taiwan evit ar film gwellañ. E film hir kentañ, "Tui Shou" ("Pushing Hands"), zo bet kinniget e 1992 e Gouel Filmoù Berlin, hag aet priz ar film gwellañ gantañ e Gouel Filmoù Azia-Habask.\nFilmet en doa war-lerc'h "The Wedding Banket", aet Arzh Aour Berlin gantañ, hag anvet evit "Oscar" ha "Golden Globe" ar film estren gwellañ. Silet en doa tem an heñvelreviadezh e sinema Sina gant ar film-mañ. Diwar-benn familh Taiwan e oa e film da heul "Eat Drink Man Woman", enoret gant ur priz ivez. Kendalc'het en doa e respet e SUA, gant filmoù brudet evel "Ice Storm", "Ride with the Devil", pe "Sense and sensibility" gant meur a steredenn amerikan. Gounezet en doa kalz a prizioù gant ar film-mañ adarre.\nGant "Crouching Tiger, Hidden Dragon", lakaet e oa bet gantañ, en ur stumm a-vremañ evit broioù ar c'hornog, an doare "Wuxia" (da lavaret eo, emgannoù gourenerezh stilekaet e Sina istorel). Aet 4 "Oscar" gantañ a-drugarez d'ar film-mañ.\nAr comic "Hulk" zo bet lakaet ouzh ar skramm gant Ang Lee e 2004.\nE 2005, "Brokeback Mountain", istor karantez etre daou baotr-saout, zo bet enoret gant "Leon Aour" (Mostra Venezia) ha 3 "Oscar".\n(Titl brezhoneg troet eus an titl galleg)\n1992 : Pushing Hands (Tui Shou - Daouarn o vountañ)\n1993 : The Wedding Banquet (Hsi yen - Paotr a enor)\n1994 : Eat Drink Man Woman ( Yin shi nan nu - Hollenet Sukret)\n1995 : Sense and Sensibility (Rezon ha sentimantoù)\n1997 : The Ice storm (Korventenn-skorn)\n1999 : Ride with the Devil (Marc'hekadenn gant an Diaoul)\n2000 : Crouching Tiger, Hidden Dragon (Wo hu cang long - Tigr hag Aerouant)\n2005 : Brokeback Mountain (Sekred Brokeback Mountain)\nAdtapet diwar « https://br.wikipedia.org/w/index.php?title=Ang_Lee&oldid=1454527 »\nDernière modification le 3 Ebr 2013, à 02:54


an holl - Wikeriadur\nSavet gant an hag holl.\nhep anv-kadarn ebet war-lerc'h, an holl dud\n— Ia, ia, mad ha guir a livirit, Aoutrou de Kerbalanek, eme an oll. [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 4.)\n— Ha guir a lavarfac'h ? eme an oll. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 304.)\n« [...] ; an holl ne dint ket evit tizhout anezho. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 9.)\n— « Ne lavaran ket deoc'h e vec'h laer ; evelato e kav din e ve brav, pa 'z eo bet furchet an holl, e vec'h furchet ivez. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 169.)\nAn deiz war-lerc'h e vije poazhet leizh ar pod-houarn ; un dailhenn kig-sall a vije lakaet gante, hag an holl a lipje o bizied. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 46.)\n— « Fazia rit, Yann, ma sonjit eo an holl gêriz lampouned. [...]. » — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 56.)\ndirak un anv-kadarn unan:\n- [...]. Pa ho po dastumet er skudell an holl wad a deuo eus ma fenn, hag ivez eus ma c'horf, taolfet ma fenn er mor, ar pellañ ma c'hallfet. — (Fañch an Uhel, Kontadennoù ar Bobl/1, Al Liamm, 1984, p. 77.)\ndirak un anv-kadarn lies:\nPiv a garfe brezelekaat gant tud hag a ra brezel d'o Doue, d'o roue, d'o beleien, d'an holl dud vat eus o bro ha d'an estren, war-gorre ar marc'had, abalamour ma ne reont ket evelto ? — (Lan Inizan, Emgann Kergidu 1, Brest, 1877, eil emb. Al Liamm 1977, p. 192.)\nPa veze deuet ar goanv ez ae, goude koan, da di unan pe unan eus an amezeien, hag eno ec'h en em vode an holl vugale diwar-dro hag a dlie ober o faskou. — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 18.)\nBremañ o deus ar venajerien an holl aezamantoù. — (Jules Gros, Le trésor du breton parlé Deuxième Partie, 1970, p. 154.)\nAdtapet diwar « https://br.wiktionary.org/w/index.php?title=an_holl&oldid=207678 »\nKemmoù diwezhañ degaset d'ar bajenn-mañ d'an 25 Eos 2015, da 02:10.


Ne fal quet doug armage - Wikimammenn\nNe fal quet doug armage\n1831 (p. 64-65)\n◄ Pet gùéh é teliér covessat ha communiein Ne fal quet doug armage En ærieu pé officeu ►\nNe fal quet doug armage.\nER verdér ne zeliant quet doug armage, nameit aveit dihuen en Ilis, pé er fé, pé ou bro, pé en dout permission.\nTertulien en dès ræzon de laret penaus ur hrechén n’en dès anemis erbet ; rac open mé ma dihuennet doh t’ou a obér droug d’er ré n’en dès quet groeit dehou, é ma hoah ordrennet dehou gobér vad d’er-ré en dès groeit poén dehou. Patiantet ur hrechén e zeli el laquat de zoug er victoër a er-ré en anjuli, pé e ra gueu doh t’ou. Er groéz merchet ar é dal hac ar é galon én é Vadient hac ér Gonfirmation e zeli chervige dehou de cuirasse, eit hum viret doh attaqueu er fal dut, doh en anjulieu, goal gonzereah, domage pé poénieu. Mar fal d’ur hrechén\tquemer armeu, ean e zeli quemér er-ré e bresant sant Paul d’en ol grechénion én é lihiér d’er-ré a Éphèse : queméret, e mean, armeu en Eutru Doué, eit ma ellehait résistein en dé ag en droug revé er uirioné, hou cuirasse hac er santeleah, hou cuellan dihuen, eit ma chervigeou conzeu Doué deoh de glehan spirituel.\nDeliein e rant gout e ma deit hun Salvér ar en doar de laquat er peah hac er garanté étré é serviterion, ha de ziscoein demb é teli ur hrechén carein er peah, ha col tout quêntoh eit-hi.\nRac-cé, revé hun Tad seraphiq S. Françæs, ne zouguet quet armeu a vanité, mæs hemp quin a pe vou question a zihuen er religion pé er vro. Nezé é teliant bout ardant ha courajus èl sant Loeis, ha sant Elzear hac hilleih a ré-ral. N’en dé quet neoah dihuennet d’en duchentil, na d’er soudardet, na d’er-ré e ra ur voyage dangerus, a zoug ou hlehan pé armage aral.\nAdtapet diwar « https://br.wikisource.org/w/index.php?title=Ne_fal_quet_doug_armage&oldid=80798 »\nKemmoù diwezhañ degaset d'ar bajenn-mañ d'an 19 Kzu 2015, da 17:08.


Dielloù Eskopti Kemper war an internet\nvendredi 11 septembre 2015 à 18:36 Par Joan Bizien, France Bleu Breizh Izel\n9000 teul, miliadoù ha miliadoù a bajennoù niverelaet, digoret eo bet levraoueg niverel eskobva Kemper ha Leon. Gallout a ra pep hini ac'hanomp kaout ur bern teuliadoù e galleg, e latin hag e brezhoneg war internet. Un dastumad dibar hag unel.\nYvon Celton ha Kristell Loussouarn, levraoueger ha diellourez Eskopti Kemper © Radio France - Joan Bizien\nE 2008 oa bet kroget al labour divent-mañ, niverelaat dielloù Eskopti Kemper ha Leon. Ar wech kentañ eo 'vez graet un dra evel-se e Bro C'hall. En holl ez eus 9000 teul, levrioù, skeudennoù, pe kantikoù. Dielloù a bep seurt 'zo hag evel just traoù dic'hortoz pe diaes da gaout.\nTraoù ral a zo evel Katekiz kerampuilh, al levr kentañ embannet e brezhoneg e 1576, eme Kristell Loussouarn, diellourez Eskopti Kemper-Leon.\nN'eo ket bet disoñjet ar brezhoneg. Ur bern dielloù a zo tu da gaout buan war an internet bremañ.\nLevraoueg niverel eskobva Kemper\nC'hoant o deus diellourien Eskopti Kemper da binvidikaat c'hoazh al levraoueg niverel-mañ. Se zo kaoz e vez goulennet gant pep hini reiñ un tamm sikour. Kavet 'vez al levraoueg niverel-mañ war lec'hienn eskopti Kemper : www.diocese-quimper.fr/bibliotheque\nSelaouit ar reportaj\nJoan Bizien France Bleu Breizh Izel\nCulture – Loisirs Trizek istor war ar Redadeg skrivet gant skolidi Kemper\nCulture – Loisirs E BREZHONEG | Setu embannet klip ofisiel Ar Redadeg\nCulture – Loisirs Raktresoù filmoù a zo ganeoc'h ? Kinnigit anezho da vare ur pitch dating !


" ' It needs to be but watered ', James Connolly replied. "\nAn dra-se dres e oa Artur Kabiten o soñjal en ur sellet ouzh ar pastis melen treuzwelus a oa en e werenn. Aet e oa Florence da gerc'hat ur voutailhad dour bijnik er c'hav, rak ne faote ket dezhi servijañ dour nitratet ar barrez d'ur pratik nevez, ha pa vefe evit astenn ar pastis. Ma, ma, ma, en doa respontet Artur. Desket e vez bemdez.\nAbaoe abred kentaou e oa Artur o virviñ gant ar c'hoant da zont da welet penaos e oa diabarzh an ostaleri. Un ti-ostaleri prenet gant ar saozon, soñjit ! Hag addigoret dec'h. Aet e oa bremaik da gerc'hat Lan C'hloan da zont gantañ, mes Lan a oa da vont da ospital Karaez da welet ar medisin, an tañsion, Artur gaezh, an oad zo aze ivez, hag ar butun hag hili ar c'hig sall. Setu war-dro unnek eur hanter en doa divizet ar C'habiten mont e-unan en davarn. Kredit ac'hanon pe na rit ket, ken enkrezet e oa o vont e-barzh ha ma oa ar wech kentañ ma oa aet en ur fouzhti e Brest, e-pad e goñje. Rak n'ouzer ket, kaeñ...Un ostaleri dalc'het gant ar saoz... Ken buan all e vije oblijet d'evañ te. Ha se zo mat evit ar re glañv ; ar re o deus tañsion, lakaomp. Unan evel Lan C'hloan, lakaomp. Pas unan yac'h eveltañ.\nN'en doa ket padet e enkrez, rak kenkent hag antreet en ti en doa anavezet war an estajerennoù ar voutailh hollvrudet leun gant an evaj produet gant Paul Ricard. Ha graet en doa ivez anaoudegezh gant Florence ; ha da ziwall 'zo, rak Florence-mañ n'eo Florañs anezhi. Ret eo lâret un dra bennak evel Flâââwinz. Er mod-se e ra he gwaz, bepred.\nSell, emedi o tont, gant an dour. Pozañ a ra ar voutailh dirak Artur : " Yec'hed deoc'h ", emezi ; desket un tamm brezhoneg ganti ivez. Mont a ra en tu all d'an daol-gont, hag en em lakaat da gempenn ar gwer.\nNeuze ez eo ur skeudenn all a gemer plas hini Florence e eñvor Artur : hini Solañj, a oa a oad gant homañ e fin ar brezel p'he doa kemeret an ostaleri-mañ. Chañs he doa bet ha chañs n'he doa ket bet : he gwaz a oa bet ur c'hoñversant oberiant etre 1941 ha 1944, un tu bennak kostez Paris, ha mindrailhetenn un FTP n'he doa ket laosket anezhañ da zispign ar grifoù espernet, setu e oa deuet an intañvez yaouank d'en em staliañ amañ. Sañset e oa deus ar vro, Berrien pe Skrignak.Ma Doue, a soñj Artur, holl e taolemp selloù avius warni : ur vaouez yaouank yac'h, hec'h-unan en ostaleri-se. Hag an doare he doa da gemer harp war e orloc'h ouzh ar c'hontouer : pozañ a rae he divronn war an daol-gont, ha goude en em lede an hiviz evel ur golinetenn en-dro d'an daou frouezh azv. Ne oa den ebet e-mesk paotred ar geriadenn dic'houzvez diouzh liv begoù an divronn-se : mouk teñval, kazi du e oant. Ha kentoc'h eget ar " petra 'po ? " kustum, he doa he mod da c'hrougouzat : " Deus pehini 'po, Artur ? " hep bezañ jenet e mod ebet, hag eñ a vesteode : " ur bannac'h gwin ruz ". Ne oa ket evel homañ 'vat, gant bronnoù itik ma tle an avel sil tremen etreze, kenkent ha ma 'c'h a er-maez. Mes evit afer-se, ne oa aet hini ebet eus paotred ar barrouz e gwele Solañj : he gwalc'h he doa bet gant he gwaz kentañ, moarvat...\nNeuze e teu soñj da Artur eus un darvoudig en doa graet un tamm trouz er c'horn-mañ eus ar barrez ; an dra-hont a dremene un tammig goude ar brezel, da rageost 46 pe 47, 47 kentoc'h, rak fall-abominapl e oa bet an hañv 46. Echu e oa an dornerezh ed, dastumet ar plouz, pemzektez a oa c'hoazh da c'hortoz a-raok krogiñ gant ar gwinizh-du, pa oa kouezhet warne ur frapad arnev. Abaoe kreisteiz e oa an dour bil o veuziñ an terouer, ha dont a rae tro-dro da Artur ar skeudoù kozh a oa deuet an deiz-se : Jañ Mari C'hloan, Per Rumen, Yeun Garzuel, Per Vari Roparz, Marijan Kolkanap, Laou Fer... Petra ober, nemet lezel ar glav da gouezhañ, keda ?\nHa setu a-greiz-tout ar c'hure yaouank oc'h antreal en ostaleri. Er c'horn-mañ deus ar barrouz, n'omp ket ken troet war ar relijion ha tud pinvidik traon ar barrouz ; un nebeud mat a familhoù protestant zo ouzhpenn. Evit afer-se n'aomp ket da dufañ war ur beleg pa zeu da gomz ouzhimp.\n- Aotroù Kure, nag un amzer hiziv !\n- Ya, emezañ en ur dorchañ e dal gant e vouchouer. 'Mechañs eo bet medet ha dornet an edoù ganeoc'h !\nKomz a reomp c'hoazh deus an drevadoù, deus al labour a zo o c'hortoz ac'hanomp, ha neuze e ra dimp ur c'hinnig. Soñjet en deus e vije mat mont da drugarekaat ar Werc'hez betek ar Folgoet, evit ar mod ma eo bet echuet ar brezel, peogwir omp bev tout en ostaleri-mañ o kontañ kaoz, ha ret eo deomp mont da rentañ grasoù dehi a-benn an 8 a viz Gwengolo.\n- Dont a rafec'h ganin, c'hwi ? a c'houlenn deus Yeun Garzuel.\nN'en deus ket bet chañs.\n- Allas, aotroù Kure, me zo protestant ! a respont Yeun.\nM'en dije ranket ar beleg yaouank lonkañ un touseg en vev, n'en dije ket bet un aer doñjeretoc'h. Aet eo kuit Yeun Garzuel ha Per Rumen neuze, sed e oamp etre katoliked, mes yenaet e oa bet an ostaleri en un taol. Ha setu Solañj o klask adlañsañ ar gaoz :\n- Deus pehini 'po, aotroù Kure ?\nRet eo lâret e oa war he zu mat, Solañj ; er mod-se e lâremp, bepred, ni ar baotred. Gant an amzer tomm ha toufus a oa bet e-pad an deiz n'he doa ket kalz a dra dindan he brozh, ha chomet e oa digor ur bouton muioc'h evit kustum c'hoazh. Bravat pladad frouezh a oa dispaket dirak daoulagad ar c'hure yaouank.\n- Jezabel ! a vlej hemañ neuze. Jezabel, hag a oa ken drouk ken e nac'has ar chas debriñ he daouarn !\nHag e tilamm er-maez eus an ostaleri, ha timat o c'haloupat dindan ar barr. Skodeoget-holl e oamp.\n- Jezekel ? Pesort Jezekel ?\n- Ijabel ! Lâret en deus Izabel !\n- Hag a zeue ar chas da zebriñ en he dorn !\nChomet e oamp e-pad pell da sevel ur romant : aet e oa ar c'hure yaouank da veleg abalamour d'ur plac'h yaouank, Ijabel Jezekel moarvat, hag a soursie deus chas. Ha Solañj he doa degaset soñj dezhañ deus an Izabel-se.\n- Flâââwinz !\nEmañ Artur dirak e vanne Ricard en-dro. Pemp ploaz ha daou-ugent zo tremenet abaoe.\nD'ar c'houlz-se ec'h eve gwin ruz...


Pajenn:Riou - Barzhonegoù.djvu/6 - Wikimammenn\nPajenn:Riou - Barzhonegoù.djvu/6\nar yezh ha drantiz an divizoù eget evit ar gened lennegel. Savetaet e voe ar skrivagner yaouank gant Gwalarn, ha reiñ a reas neuze d’e vro an heuliad danevelloù a ra ul lodenn vat eus ar vrud : Geotenn ar Werc’hez. Ur perzh boutin kenetrezo o deus an holl danevelloù-se : diskouez a reont tud o c’hwitañ, tud trec’het. Trec’het gant ar bizhoni e Geotenn ar Werc’hez, gant gwiblennerezh ar merc’hed e Mona, gant ar c’hleñved e Gouel ar Sakramant, gant an dereadegezh en Anna Tregidi, pe gant c'hoarzh an tonkadur hepken en Ur Barr-Avel pe Ar Goulenn. Diskouez a reont ivez tud klañv, pe o skevent, pe o spered : hag eus an holl dud klañv-se n’eus nemet an inosanted hag a oar stourm, ha pa skoont e skoont taol an tonkadur.\nAdtapet diwar « https://br.wikisource.org/w/index.php?title=Pajenn:Riou_-_Barzhonegoù.djvu/6&oldid=143043 »


Diwan - Rencontre avec Jean Castex : Aucun compromis sur l’immersion\nDegemer > Reunion-jean-castex-immersion\nDaoust ma soñjemp bezañ degemeret war al lec’h dre ma eo a-bouez an teuliadoù e selaouimp kinnigoù ar gouarnamant evit suraat ar soubidigezh. Sklaer eo evelkent ne asantimp treuzemglev ebet war an hentenn dre soubidigezh a reer ganti abaoe ouzhpenn 40 vloaz e Diwan hag he deus diskouezet he efedusted evit lakaat ar vugale da vezañ divyezhek e brezhoneg hag e galleg.\nWar lerc’h diviz kuzul bonreizhel an 21 a viz Mae e tiskouez mat danevell an daou gannad Christophe Euzet ha Yannick Kerlogot embannet d’an 21 a viz Gouere e kreizig kreiz an hañv eo strizh ha bresk an hent war an dachenn lezennel. War verr pe grenn amzer e ranko bezañ lañset an divizoù war ar vonreizh da reizhañ : D’ar republik da anavezout penn-da-benn yezhoù he rannvroioù, o implij hag an hentennoù efedus evit dreuzkas ha mirout anezho.\nEn tu all da emgav ar 15 a viz Gwengolo ez eo evit gwir tagadennoù Minister an deskadurezh Stad a ranker talañ outo. Danevell diabarzh an Deskadurezh Stad, savet gant ar bennensellerien Yves Bernabé ha Sonia Dubourg-Lavroff e 2019 ha roet da c’houzout deomp e fin an hañv a zo trechalus-kenañ. Goude ul lodenn gentañ ma vez diskouezet pegen efedus eo an hentenn dre soubidigezh e Diwan e kaver en eil lodenn ur mod implij evit rediañ ac’hanomp da ober gant ar barelezh eurvezhioù, kas da get an hentenn dre soubidigezh ha mirout ouzh ar skolioù da vezañ kevratet evel hini Sant-Ervlan mui kement kenemglev-nevez gant ar Stad. An danevell-mañ a zlefe avat kinnig diskoulmoù evit suraat Diwan hag ar soubidigezh. Dreist an trubarderezh war ar feur-emglev a fiziañs e tiskouez an danevell-mañ palioù don sternidi an deskadurezh stad hag e vinistr a-benn ar fin.\nDaoust d’an danevell melestradurel-mañ eo ret notenniñ eveljust ar votateg demokratel diforc’hell er Sened hag e Kambr an deputed war al lezenn Molac hag he deus anavezet an hentenn dre soubidigezh. Ne c’hell ket ar skoilh bonreizhel mont dizehan a-enep emdroadur ar gevredigezh ha votateg dilennidi ar Republik. Neuze e vo ret reizhañ ar vonreizh evit-se.\nDa c’hortoz reizhañ ar vonreizh emaomp o chortoz ma vo dalc’het kont eus an digempoell demokratel-mañ gant ar gouarnamant ha ma raio e lod evit ma ne vo ket lemet hor gwirioù hag hor peadra.\nReizh eo bezañ bet mantret ha savet droug enno a-berzh an dud a youl vat hag c’hopridi. Pediñ a reomp ar c’hopridi da gemer perzh e intrudu etre sindikadel al labourerien ha labourerezed ar brezhoneg d’an 21 a viz Gwengolo hag hor stoumerien, tud ar vugale ha gopridi da zont da vanifestiñ e Karaez d’ar Merc’her 22 a viz Gwengolo da 16 eur dirak Kastell Kerampuilh.\nOuzhpenn da se e vo kinniget un devezh soubidigezh er skolioù d’an 20 a viz Gwengolo evit pediñ ar familhoù da gemer perzh penn-da-benn er raktres pedagogel ha displegañ muioc’h dre ar munud gwirvoud hag efedused an hentenn-mañ.\nGerioù-alc'hwez stag : Castex soubidigezh constitution


B. Traven - Wikipedia\nB. Traven (25 a viz C'hwevrer 1882 ? - 26 a viz Meurzh 1969) a oa anv-pluenn ur skrivagner alaman. Ne ouzer ket gwall vat piv e oa e gwirionez.\nRet Marut pa voe harzet e Londrez (1923)\nDer Schatz der Sierra Madre ("Teñzor ar Sierra Madre") eo e romant anavezetañ, ha graet ez eus bet ur film gantañ gant John Huston (The Treasure of the Sierra Madre). A-hed e vuhez en deus klasket B. Traven chom kuzh ha dianav. E 1982 e oa bet prouet gant enklaskerien sirius e oa bet aktor ha stourmer anarkour en e yaouankiz, gant an anv "Ret Marut", kenkoulz ha troer. E 1924 ez eas Ret Marut da vevañ da Vec'hiko.\nMoarvat e oa Otto Feige e anv gwir, un den ganet e Schwiebus e proviñs kozh Brandenburg, hiziv Świebodzin e Polonia. Anvioù-pluenn all en deus implijet ivez goude an Eil Brezel-bed, evel Berick Traven Torsvan pe Hal Croves. Ouzhpenn hanter-kant levr zo bet skrivet gantañ ha sellet a reer outañ evel unan eus skrivagnerien alamanek pouezusañ an XXvet kantved.\nUnan eus kevrinoù lennegel an XXvet kantved eo B. Traven hag a-hed e vuhez en deus klasket chom kuzh ha dianav. Daoust ma voe brudet e skridoù ha graet filmoù ganto, e nac'has atav en em ziskouez ; evitañ ne oa nemet e oberennoù a oa pouezus, e vuhez prevez ne oa ket. Abalamour da se ez eus bet kontet a bep seurt istorioù diwar e benn : mab bastard d'ur roue e oa evit lod, torfedour war dec'h evit lod all, pe c'hoazh dispac'hour evit re all. Lod zoken a gontas e oa-eñ ar skrivagner Jack London, en doa graet an neuz da vervel hag a oa aet da Vec'hiko da genderc'hel da skrivañ levrioù.\nSevel a reas B. Traven 12 romant, un danevell-veaj ha kalz istorioù, ma kaver mesk-ha-mesk, troioù-kaer souezhus, mousfent, taolennoù eus buhez an dud paour ha pismigerezh eus ar gapitalouriezh. Anavezet eo bet dreist-holl gant e romantoù ma kont buhez Amerindianed Mec'hiko, gwasket, lakaet da sklaved koulz lavaret. E levrioù all e ra anv eus direizhderioù sokial ivez, eus buhez ar vicherourien, ar voraerien, an eosterien koton.\nBerzh a reas skridoù B. Traven etre an daou vrezel ha goude an Eil Brezel-bed ivez. E-pad pell e voe unan eus ar skrivagnerien a veze lennet ar muiañ en Alamagn. Skrivet e voe an darn vrasañ eus e oberennoù en alamaneg ha troet e voent e meur a yezh. Ouzhpenn 25 milion a skouerennoù zo bet gwerzhet eus e levrioù, dre ar bed a-bezh, ha meur a hini anezho a dalvezas da sevel filmoù.\nMervel a reas e Kêr-Vec'hiko d'ar 26 a viz Meurzh 1969.\nInternationale B. Traven Gesellschaft e.V (de)\nTraven or not Traven e lec'hienn CQFD (fr)\nDossier Traven er gelaouenn À contretemps (fr)\nAdtapet diwar « https://br.wikipedia.org/w/index.php?title=B._Traven&oldid=1703822 »\nDernière modification le 24 Mae 2016, à 20:46\nKemmoù diwezhañ degaset d'ar bajenn-mañ d'an 24 Mae 2016, da 20:46.


Skipailh ren skol KEAV - KEAV\nSkipailh ren skol KEAV\nRenet eo ar skol-hañv gant Gwenael Huon, prezidant KEAV, hag Anna ar Beg, a zo sekretourez ha teñzorerez. N'int ket o-unan avat : ne vefe ket eus KEAV paneve labour ur gwir skipailh tud. En o mesk emañ tud ar c’huzul-merañ, a vez bodet 3 ; 4 pe 5 gwech ar bloaz evit prientiñ ar c'hamp hag an devezhioù studi. Hag a-benn kas ar stajoù-se da benn ez eus un toullad kenlabourerien all : ar gelennerien hag an animatourien da gentañ-penn evel-just, tud eus an diavaez a vez goulennet digante ober war-dro tra pe dra, hag ivez ar stajidi o-unan a c'hall kemer un obererezh war o c'hont, ken e c'haller lavaret mod pe vod e kemer perzh an holl e mond-en-dro ar staj . An holl dud-se a stourm a youl vat evit KEAV...


Anna d'Este — Wikipedia\nGanet e oa Anna d'Este, merc'h henañ he zud, d'ar 16 a viz Du 1531 e Ferrara, ma voe roet dezhi un deskadurezh uhel, evel a veze roet da vugale priñsed Italia neuze. Studiañ a reas istor, yezhoù ha sonerezh, deskiñ a reas kanañ, dañsal, ha livañ. Olympia Fulvia Morata, a voe skrivagnerez diwezhatoc'h, a oa mignonez dezhi el lez. .\nD'an 22 a viz Eost 1572 e voe tennet war Coligny, ha dre vurzhud ne voe ket tizhet ; darn a gredas ne oa ar gwalldaol-se nemet dial intañvez dug Guise. Kement-se bepred a voe deroù lazhadegoù Sant Berteleme a grogad daou zevezh war-lerc'h. Diaes eo gouzout peseurt perzh resis a gemeras Anna d'Este en afer-se, evel el lazhadegoù.\nbloaz war-lerc'h e c'hanas Henri de Lorraine, a voe dug Guise ivez.\nAdtapet diwar « https://br.wikipedia.org/w/index.php?title=Anna_d%27Este&oldid=1615156 »\nKemmoù diwezhañ degaset d'ar bajenn-mañ d'an 25 Gen 2015, da 11:10.


Metal glas | Sonvarnadennoù Metal, hag all…\nSonvarnadennoù Metal, hag all…\nDownload Festival Pariz 2016 – Sadorn\nPosted by tornoz\nAn Download Festival 2016 a zo ur gouel a vez aozet er Rouantelezh Unanet abaoe 2003. Ar bloaz-mañ hag evit ar wech kentañ eo bet aozet d’ar memes mare e Pariz ar festival gant ul lodenn eus arzourien ar stumm Saoz. Ur sizhun a-raok an Hellfest e c’hoarvez ha kavet e vez un toullad arzourien voutin.\nBet on d’ar Sadorn, un devezh lec’h ma oa Korn e penn ar skritell, met dreist-holl gant daou strollad Japanad: One OK Rock ha Babymetal. N’eo ket alies e c’haller gwelet ha selaou ouzh sonerien eus bro ar sav-heol er c’hwec’hkorn ha moarvat eo bet desachet arvesterien ouzhpenn evit an abeg-se en devezh-mañ.\nGant Apocalyptica em eus kroget an devezh. Gwelet em boa anezho en Hellfest e 2011 ha plijet e oan bet gant an arvest. Plijusoc’h eo ar sonadeg eget ar pladennoù ha dic’hortoz eo gwelet tri gaolbiolin war ul leurenn e-pad ur festival metal.\nAbaoe ar sonadeg-mañ eo bet enrollet gant ar strollad ur bladenn nevez, Shadowmaker hec’h anv. Perzh dibar ar bladenn a zo ar c’haner, José Perez, a gemer perzh war lodenn vrasañ ar c’hanaouennoù, pa oa bevennet ar c’han da ganerien pedet betek hen.\nAnat neuze e kemerfe perzh ar c’haner d’an droiad sonadegoù.\nTri gaolviolin hag ur soner taboulinoù hepken a zeuio war al leurenn evit kregiñ ganti koulskoude evit seniñ Reign Of Fear, unan eus tonioù hep kan ar bladenn ziwezhañ. Heuliet e vo gant Refuse/Resist, ton brudet ar strollad brazilian Sepultura. Un doare marteze da lâr diouzhtu d’an arvesterien n’eo ket kemmet Apocalyptica hag e chom tost ouzh e veskaj tonioù nevez hag adkemeradennoù tonioù metal.\nGoude an digoradur-se e teuio Franky Perez war al leurenn. Ur c’haner amerikan bet labouret war meur a raktres disheñvel, Scars on Brodway (raktres gitarour System Of A Down), Slash, ha teir fladenn solo.\nKregiñ raio neuze ar c’haner gant an ton I’m Not Jesus, anavezet mat gant an arvesterien. Diskouez a ra eo gouest ar c’haner nevez da ganañ tonioù kozh ar strollad (pe ul lodenn anezho) a-raok kregiñ gant an tonioù nevez (House of Chains ha Shadowmaker).\nAnzav a ran n’on ket sot gant ar c’haner-mañ. Amerikan-tre eo e zoare da ganañ, evel Metalcore. Framm an tonioù nevez a zo ivez bet tostaet diouzh ar pop/rock amerikan. Ur c’hemm trumm a-walc’h eo diouzh tonioù boaz Apocalyptica ha kavout a ran ne glot ket mouezh Franky gant son “glac’harus” ha galloudus ar gaolviolin. Koll ra er mod se ul lodenn eus ar pezh a lakae Apocalyptica da vezañ dibar. Gwir eo e ranke ar strollad klask elfennoù da nevesaat e son, a groge da vezañ un tamm randonus, met n’on ket kendrec’het gant an hent-mañ.\nGoude tri zon ez aio kuit Franky eus al leurenn evit leuskel ar strollad da genderc’hel ha da echuiñ war tonioù anavezetoc’h evel Inquisition Symphony, Seek an Destroy (a vo kanet a-bouez penn gant an arvesterien) ha klozet gant Hall of the Mountain King, efedus-tre hag un doare nerzhus da echuiñ an abadenn.\nEtre ar c’hanaouennoù en deus gallet Eicca diskleriañ e vo adembannet ar bladenn gentañ (Plays Metallica By Four Cellos) hag aozet un droiad sonadegoù gouestlet da adkemeradennoù Metallica. Ar single gant Battery a zo bet ermaeziet nevez ‘zo evit lidañ 20 bloaz ar strollad hag ar bladenn gentañ.\nUr framm prederiet mat a zo bet gant Apocalyptica evit kinnig e arvest. Kregiñ gant tonioù klasel evit dinec’hiñ an arvesterien, kinnig an tonioù nevez gant ar c’haner e-kreiz hag echuiñ gant traoù anavezet hag efedus. Un taol-kaer neuze evit klask plijout da holl arvesterien Apocalyptica, nevez pe kozh. N’ouzon ket m’o deus evel pal derc’hel ar c’haner evit an albomoù da zont. M’int laouen gant ar pezh a vez graet ganto, gwell a-se, met ‘n on ket gwall blijet gant ar pezh a zo degaset gant Franky ah n’eo ket sur e kendalc’hfen da heuliañ o labour ma tibabont kenderc’hel e doare Shadowmaker.\nSkeudennoù gant Metalorgie.\nGoude Apocalyptica eo tro da v/Mass Hysteria da seniñ war an eil leurenn. N’on ket sod gant sonerezh ar strollad ha profitet hon eus evit mont da bourmen er festival hag evañ ur banne sistr. Evel an Hellfest eo bet dibabet gant an Download ober gant ur gartenn Cashless evit aesaat ar paeamantoù. Mont ‘ra mat en-dro met displijet on gant ar c’hostez evezhiañ a zo gant ar reizhiad-se.\nGoude Mass Hysteria ha Saxon war al leurenn vras eo tro One Ok Rock da bignat war an eil leurenn evit kinnig ur rock nerzhus a-walc’h kanet e Saozneg ha Japaneg. N’anavezen ket tamm ebet ar strollad (er c’hontrol d’ar c’h/geekezig a oa ganin). An nebeud em boa selaouet war Youtube en doa graet aon din hag e c’hortozen klevout pop rock met a-benn ar fin on bet souezhet mat. N’eo ket ur sonerezh a selaoufen alies met nerzhus a-walc’h (gant lodennoù growl zoken!) ha tremenet eo buan an eur sonadeg.\nAn abadenn a c’hortozen ar muiañ e oa hini Babymetal. Kroget evel un doare farsadenn en ur veskañ j-pop idol japanat ha metal feulz, emdroet eo gant an albom diwezhañ evit kinnig ur sonerezh metal da vat, ar restachoù nemetañ eus ar j-pop o vezañ un nebeud a sonerezh elektronek hag evel-just an teir c’hrennardez o tañsal ha kannañ war al leurenn.\nHogos un hanter-eur dale a oa gant ar strollad. Ur gudenn deknikel moarvat dre m’o doa kroget ar c’hami-band (sonerien ar strollad) da zont war al leurenn evit distreiñ er backstage da c’houde. Kroget oa an dud da grediñ e vefe bet nullet an abadenn, met goude 30 munutenn c’hoari etre an dud e karg eus ar c’hamera evit skrammoù bras al leurenn hag an arvesterien eo deuet en-dro ar strollad evit gwir ar wech-mañ.\nAozet mat eo Babymetal ha kregiñ ra an holl abadennoù gant an ton Babymetal Death, un doare da ginnig ar strollad (gant ur c’hoari ger etre “Desu” (“bezañ” e japaneg) ha “Death”). Goude an digoradur e tremen d’ar ganaouenn Gimme Chocolate, a zo an ton brudetañ moarvat, hag an hini en deus lakaet ar strollad d’ober milionoù a weloù war YouTube. Un ton un tamm droch met efedus hag a ginnig mat ar strollad evel ur meskaj j-pop ha metal. Da c’houde ez aio kuit ar merc’hed evit leuskel ar c’hami-band da seniñ un ton o-unan. Sonerien barrek-kenañ int ha degemeret mat-tre eo gant an arvesterien.\nGant Catch me if you can e vo dirollet ar pogo, met gant Megitsune e vo goulennet gant Sumetal ober ur circle-pit bras-tre, a vo heuliet gant an arvesterien (ha ganin 🙂 ). Brav-tre kavan an ton-mañ ha gwelloc’h c’hoazh e live, gant mouezh c’halloudus ar ganerez bennañ Sumetal. Ne oa ket dispar ar son ha diaes oa klevout mouezhioù ar c’hannerezed all, siwazh.\nKen dirollet all e vo an arvesterien gant an ton Karate hag ur wall of death a vo evit an ton diwezhañ, Road of Resistance.\nUn doare brav da glozañ un abadenn re verr (un hanter-eur hepken). Plijus-tre ha dudius-kenañ e oa daoust da-se. Plijet e vefen o tistreiñ da welet ar strollad en ur gwir sal sonadeg, splann eo n’eo ket soñjet an abadenn evit bezañ gwelet en ur festival.\nNe oan ket dedennet gant abadennoù dibenn an devezh ha ne rin nemet debriñ chichi dirak Amon Amarth, a welin en-dro en Hellfest.\nE-keñver ar festival dre vras hag an aozadur em eus kavet dereat-tre en ur c’houzout e oa ar wech kentañ. N’on ket plijet spontus gant kiz ar c’h/cashless met n’on ket bet chalet kement-se. A bep seurt boued a oa, nebeutoc’h a zibab evit ar bier met un davarn sistr hag unan gwin a oa evit ar re a oa displijet gant se. Ur metal market a veze kavet evit ar re a felle dezho prennañ dilhad pe traoù all.\nEmbannet e Live report\nAr Bed Kloz – Brieg Guerveno\nBrieg Guerveno a zo un arzour liesseurt bet embannet gantañ ur bladenn e 2011 anvet Noziou Deiou. Dont raio Xavier Soulabail ha Joachim Blanchet da seniñ gantañ e 2012 evit an EP “Bleunioù an Distruj”, a c’hounezo priz ar bladenn wellañ er “prizioù”. Gant ar memes sonerien e vo enrollet an albom “Ar bed kloz”, arc’hantet gant sikour 109 den o deus roet arc’hant dre al lec’hienn KissKissBankBank e-pad an diskar-amzer 2013. Rakprenet am eus an albom evel-se ha kinnig a ran deoc’h va ali.\nKregiñ a ra ar bladenn gant an ton Ar bed Kloz. Gitar tredan o kregiñ diouzhtu evit embann splann n’eo ket ur bladenn gwerzioù hengounel a zo bet prenet ganeoc’h. Rock, ha rock kalet a vo lakaet ac’hanoc’h da selaou. Kenderc’hel a ra en un doare sioul a-walc’h, gant ur gitar folk hag ur vouezh flour. Ne bado ket re bell avat hag ar gitar tredan a adkrogo evit reiñ energiezh d’an ton en-dro, heuliet gant ur c’han nerzhusoc’h evit an diskan.\nGoude e teu an ton bet lakaet en-linenn a-raok ma vefe kaset an albom d’ar rakprenerien, Al Liver. Nerzhus a-walc’h eo, ha gant ur sell a-dreñv eo heverk mat eus spered hollek an albom : melodek, nerzhus ha gant un aergelc’h kreñv. N’eo ket un degouezh m’eo bet choazet ar roud-mañ evit broudañ ar bladenn, rak efedus-tre eo.\nKen nerzhus all ‘vo an ton Traoñ an hent, o kontañ istor laouen ha fentus un den o vervel en ur gwallzarvoud oto. Ur wech ouzhpenn eo labouret-kenañ an aergelc’h du ha tonket, hep na vefe re kennebeut. Dianket a gendalc’h gant un ton plijus ha galloudus.\nUn ehanig a vo graet e-pad digoradur sioul Skornet. En EP “Bleunioù an Distruj” e veze kavet an ton, hag adenrollet eo bet evit ar bladenn. Disheñvel a-walc’h eo ar stumm-mañ, ar pezh a zo plijus-tre. Ouzhpennet eo bet violoñs ha gour-violoñs, e-touez traoù all, ar pezh en deus plijet din kalz hag a ouzhpenn donder d’ar sonerezh.\nDa heul e vo kavet un ton hep komzoù, Divent. Ne vo nemet gerioù adkanet, gant un efed war ar c’han, ar pezh a lak anezhañ da vezañ ur benveg sonerezh penn-da-benn. Brav-tre eo an ton, plavus betek ar penn.\nDen Ne Oar a zo ur ganaouenn klaseloc’h, nerzhus hag efedus. Unan eus tonioù plijusañ ar bladenn evidon, gant Al Liver. Moarvat e vo dedennusoc’h c’hoazh selaou ouzh an ton-se e-pad ur sonadeg !\nAr Spilhenn a zo un ton doare folk ha kalz siouloc’h ha peurrest an albom. Plijus-tre memestra ha leun a seder.\nBev out atav a gendalc’h gant ur sonerezh sioul ha gant ar c’han lakaet er renk kentañ, gant Uillean pipe er foñs. Adkregiñ a raio ar gitar tredan hag an taboulinoù goude ur mare, met en ur dec’hel sioulder ha sederded an ton kent, gant muioc’h a nerzh hag a galloud.\nKlozet eo ar bladenn gant an ton Dor 911, un ton sioul a-walc’h adarre. Un doare brav kenañ da echuiñ gant ar bladenn, gant tri zon kendalc’hus en doare da sioulaat an traoù goude ur bladenn nerzhus.\nDiaes eo rummañ pladenn Brieg Guerveno, ha ne gredan ket e vefe ezhomm a-benn ar fin. Prog Rock a vez implijet peurliesañ, moarvat evit islinennañ ar framm disheñvel eus an hini poz / diskan, kentoc’h evit soloioù hir evel reoù Dream Theatre. Ma klaskfen diskrivañ ar sonerezh e lârfen eo an aergelc’h a zo an elfenn pennañ. E pep ton hag a-hed ar bladenn eo savet ar framm evit kinnig temoù ha santadoù. Sed aze unan eus abegoù a lak sonerezh Brieg da soñjal e hini Anathema, e-touez strolladoù all. Ur bersonelezh splann a vez memestra er sonerezh (ha n’eo ket dleet d’ar yezh hepken evel-just) ha chom a ra kempoell gant oberennoù tremenet ar strollad, en ur ouzhpennañ un nerzh nevez.\nBrav-tre eo ar golo hag al levrig, skeudennet gant Owen Poho, a zo penn-da-benn e spered ar sonerezh hag ar c’homzoù. Stil an tresadennoù hag implij skeudenn ar gwez a lak ac’hanon da soñjal e artwork pladennoù Gojira met moarvat eo peogwir on un tamm monomaniak.\nGallout a rafen pismigañ war mank empleg e komzoù kanaouennoù ‘zo met ne vefe ket gwall reizh pa ne ran ket gant komzoù e Saozneg (hag e ouian mat n’eo ket super soutil komzoù Iron Maiden da skouer…) ha moarvat eo dleet d’ar fed ma komprenan ar c’homzoù war-eeun, ha n’on ket boaz da se er sonerezh rock.\nKlozañ a rin neuze en ul lavar eo dreist pladenn Brieg Guerveno, hag e vefe domaj tremen e-biou ma plij deoc’h ar rock, kalet pe get, ha pa gomzfec’h brezhoneg, alamaneg pe japaneg, yezh ar rock hag ar metal a zo ordin bet dreist d’ar gerioù hag ar broioù evit lakaat ar pennoù da hejañ e pep lec’h er bed. Ha me lar deoc’h e hejo kalzig ho penn en ur selaou ouzh pladenn nevez ar sonerien youlek-mañ. Ne chom nemet da c’hortoz evit gwelet penaos e vo eztaolet an tonioù nevez-se war ul leurenn, met fiziañs am eus, ha mal warnon hejañ va blev ouzh Al Liver pe ouzh Dianket en un davarn bennak.\nEmbannet e Prog rock\nInfestissumam – Ghost\nGhost a zo ur strollad metal a vro Sveden krouet e 2008.\nAnavezout a raen ar strollad dre an anv nemetken (tremenet en Hellfest 2011 & 2013) ha ne seblante ket dedennus din dre ma oa ur skeudenn Black Metal satanek ganto ha n’on ket dedennet-tre gant an doare sonerezh-se… Anavezet eo evit kaout ur c’hoari leurenn pinvidik, gant ar sonerien (anvet «nameless ghouls») hag ar c’haner treuzwisket e pab diaoulek (Papa Emeritus) oc’h aozañ un doare oferenn zu. Ar c’homzoù a zo a awen satanek ivez, pe enep-kristen, gant ur bern daveoù d’ar relijion.\nKompren a rit aes perak em boa soñjet e oa ur strollad Black Metal, neuze.\nTrugarekaat a ran an dud o deus lâret din e oa ret din selaou ouzh an albom-se rak n’em befe moarvat morse graet e mod-all.\nSonerezh Ghost a zo kontrol mik ar skeudenn a glaskont reiñ, hag ar c’hontrast-se a kemer perzh e dreistegezh ar sonerezh.\nEvit ober berr eo Ghost ur strollad Beatles Metal : ar sonerezh a zo skañv, catchy, melodek hag a chom er penn an devezh-pad. En albom-mañ dreist-holl e implijont alies binviji laz-seniñ hag ul laz-kanañ, ar pezh a lak anezho e rummad ar metal simfonek ivez. Tostoc’h d’ar rock eo a-wechoù zoken.\nKregiñ a ra ar bladenn gant ur c’han mod kristen e latin, a boz an aergelc’h «iliz». Kregiñ a ra buan-tre ar binviji metal memestra hag ur solo gitar brav-eston gant ograou hag al laz-kanañ o kenderc’hel a-drek. Un digoradur efedus-tre a lak an aked da ziwan e penn ar selaouer.\nAn ton kentañ, Per Aspera Ad Inferi a ginnig diouzhtu un ton skañv ha melodek, gant un diskan berr hag aes da zec’hel soñj, gant un tem simfonek-tre. Implij al latin hag an ograou a lak da soñjal er relijion kristen diouzhtu.\nSecular Haze a zo un tamm muioc’h jazzy hag un diskan siouloc’h. Lakaat a ra ar sonerezh da soñjal en un doare vals diaoulek.\nJigolo Har Megido a zo melodek-tre (doare pop) ha ritmek-kenañ. Ur gwir blijadur hag unan eus tonioù plijusañ ar bladenn.\nGuleh/Zombie Queen a grog gant un intro sioul ha di-metal a-raok kregiñ gant ul lodenn muioc’h rock hag un diskan brav-kenañ.\nYear Zero a grog gant ul laz-kanañ o tiskleriañ anvioù an diaoul (Behemoth, Satanas, h.a.) ha kregiñ a ra sioulik gant ar c’haner a ziskouez aze un doare kan disheñvel heverk eus e varregezh, siouloc’h ha kevrinusoc’h. An diskan a zo mat-kenañ ur wech ouzhpenn.\nBody and Blood a zo un ton efedus oc’h ober al liamm etre div ganaouenn dispar. Tremen a ra un tamm dre guzh abalamour da-se met plijus-mat eo memestra.\nIdolatrine a zo unan eus va zonioù karetañ en albom-mañ. An diskan eo a chom ar muiañ em fenn gant Monstrance Clock ha heverk-tre eus an difoc’h a zo etre ar c’homzoù spouronus hag ar sonerezh pop laouen.\nDepth of Satan’s Eye, evel Body and Blood a zo un tamm kuzhet gant an tonioù a-raok ha goude. Lakaat a ra ac’hanon da soñjal en ton “Gangland” e The Number of the Beast a oa er memes plas hag a vez disoñjet aes. N’eo ket displijus an ton kennebeut hag e plas en deus en albom penn-da-benn.\nMontrance Clock a zo d’am meno an ending gwellañ am eus bet tro da selaou. Pep doare sonerezh mesket. Leun a santadoù eo, melodek ha simfonek tre, gant pozioù aes da gompren a chom er penn («Come togetheeeer») a echu gant al laz-kanañ hag an ograou sinthe hepken en un doare fromus-kenañ.\nAl levrig a zo dedennus ha savet mat, gant un dresadenn o klotañ gant pep kanaouenn. Ur stil engrav azginivelezh a zo gant an tresadennoù, o tiskouez traoù spontus kontet er c’homzoù, gant ur bern spisadennoù. Plijus-tre e gwelet an aked a zo bet lakaet evit diskouez aergelc’h skrijus ar strollad.\nA-benn ar fin eo bet Infestissumam souezhadenn wellañ ar bloavezh evit ar mare, ha chom a raio sur a-walc’h e-pad pell. Pep kanaouenn en deus un identelezh heverk hag an diskan a chom e-barzh ar penn (pad pell. M’eus ket soñj bezañ bet ar santimant-se abaoe ma ‘m eus selaouet ouzh The Number Of The Beast gant Iron Maiden. Ur strollad souezhus ha dedennus, aes da selaou, a ro c’hoant da rannañ d’ar muiañ a dud posupl evit ma teufe da vezañ anavezet muioc’h.\nRet vo evezhiañ gant aked ar pezh a vo graet gant ar strollad en dazont, rak war a-seblant ez eus ur bern raktresoù ganto, ul lodenn vat liammet gant o c’hoari leurenn, a zo dija dispar (sellit ar pennad war an Hellfest).\nDiwallit memestra ma prennit an albom, war lec’hiennoù ‘zo n’eo kinniget ar stumm “boaz” hepken ha n’eo nemet un tamm kartoñs hep levrig. Ar stumm “Deluxe” ne goust ket keroc’h (hervez al lec’hienn ma prennit anezhañ)hag a zo ur cd boutin, gant al levrig ha div ganaouenn ouzhpenn (unan anezho o vezan un adkemeradenn eus ABBA !)\nEmbannet e Beatles metal\nHellfest 2013 – Disul\nAr skeudennoù lakaet aze a zo bet kemeret gant metalorgie.\nDisul diwezhañ on bet er fest Metal anavezetañ e Breizh hag e Bro-C’hall : an Hellfest. Bet on d’ar Sul hepken evit abegoù liesseurt, met kinnig a ran deoc’h ur rentañ-kont eus ar sonadegoù bet gwelet ganin, gant un nebeud evezhiadennoù war an aergelc’h hag ar fest dre-vras.\nDegouezhet on dre an tren e ti-gar Klison (o loc’hañ, eus Naoned, berr-tre ar veaj) da 10e, un toullad tud o doa bet ar memes mennozh ha me war a-seblant. Tro-dro d’an ti-gar hag er bourc’h e veze gwelet ivez muioc’h a dicheurtoù du eget ha tud-kozh o vont d’ar marc’had. Se ‘ni eo an Hellfest ivez : mont en ur bed all e-pad un dibenn-sizhun, lec’h ma vez an holl gant un neuz «metal», souezhus met plijus ‘m eus kavet ar wech kentañ, hag ar santimant dibar-se ‘m eus adkavet ar bloaz-mañ adarre.\nN’eus ket re cheñchet aozadur al lec’h abaoe an dilojadenn ar bloaz paseet, strollet eo bet ar standoù boued, ar pezh n’eo ket falloc’h, ha diblaset un nebeud traoù evel al lec’h evit kargañ an hezoug a zo bremañ er fest ha n’eo ket mui er c’hamping. Cheñchamantoù ‘zo bet evit ar privezioù ivez met n’eo ket gwall zedennus ^^\nKentañ sonadeg an devezh evidon. Gwelet em boa Krisiun er Motocultor dija ha plijet en doa din. Aze e tremene didan an Altar, tro kreisteiz, e-pad un hanter eur. Brutal Death Metal ar strollad a zo un doare plijus ha nerzhus da gregiñ an devezh hag ar sonerien a seblante ivez kaout plijadur bezañ aze, daoust dezho kavout, evel an arvesterien, e oa re verr an amzer tremenet da seniñ… Amzer o deus bet ober un nebeud tonioù hag an arvesterien a seblante dihunet mat dija oc’h ober pogoioù ha circle pits.\nKuzuliet eo bet ar strollad gant ar vignoned a oa ganin, n’anavezen ket tamm ebet ha souezhet eus an tu mat on bet. Dindan ar Valley e oa, al leurenn gouestlet d’an doom ha d’ar stoner. My Sleeping Karma a son just a-walc’h un doare stoner atmosferek, hep kan. Plijus-mat ‘m eus kavet hag un dizoloadenn a-feson eo bet ! Ur vignonez a anaveze mat ar strollad he deus kavet dreist, neuze war a seblant e oa plijus evit an holl rummadoù arvesterien !\nBet on o pourmen er fest goude-se, Le Bal des Enragés a oa o seniñ war ar Warzone (ha n’eo ket mui dindan un deltenn ar bloaz-mañ) met n’on ket sot gant punk ha bet on o selaou da v/Mustasch un tamm, a ra un doare heavy metal nerzhus. Plijus met n’on ket chomet da selaou e-pad pell. Graveyard, dindan ar Valley, a rae Hard Rock klasel. Un tamm re glasel, zoken… N’on ket bet plijet ha distroet d’ar c’hamping evit evañ ur banne…\nO welet an niver a dud dirak al leurenn e oa Gojira unan eus ar sonadegoù gortozet ar muiañ gant ar festivalerien. Strollad euskarat anavezetañ Bro-C’hall o c’hoari e Klisson, gallet en defe bezañ e plas Volbeat e penn ar skritell ha ne vefe ket bet souezhus.\nKrog eo ar sonadeg en un doare nerzhus-tre, gant ur pogo bras a-walc’h oc’h en em stummañ diouzhtu er renkoù kentañ. Domaj eo ne oa ket dreist ar son… Ar strollad en deus sonet o tonioù, ken nerzhus ha galloudus eget boaz, gant ehanigoù evit komz d’an arvesterien. Goulennoù iskis ‘zo bet savet gant Joseph («Piv ‘zo eus estrenvro ?» pe «Piv n’eus ur pass 3 devezh ?») met alies e ra se, fentus ‘m eus kavet. Ar mareoù wellañ o vezañ p’o deus eskemmet benveg ar vreudeur Duplantier (Joseph, ar c’haner gitarour ha Mario, an tabouliner). Fentus-tre oa gwelet Mario o kanañ hag o c’hoari gitar ha Joseph a-dreñv an taboulinoù. Ne oa ket fall tamm ebet, ouzhpenn ! Ar mare all a oa p’en deus goulennet Joseph ur «murrr de la morrrt» (ya, troet en deus «Wall of Death» !). Divent spontus e oa, betek ar sono. Brasañ wall of death ar fest (‘vel just ‘m eus kemeret perzh !). Videoioù ‘zo tu kavout war internet, setu unan a ziskouez mat ampled an dra\nNullet eo bet sonadeg Clutch abalamour da aferioù familh evit un ezel. E plas eo bet lakaet Down da seniñ adkemeradennoù, reoù Pantera en o zouez evel-just, gant Phil Anselmo.\nMoarvat e oa plijus-tre evit an dud a anaveze mat an tonioù adkemeret met evit ar re all eveldon n’anavez ket mat Pantera, ‘n on ket bet kendrec’het. E gwirionez vefe be gwelloc’h din gwelet Clutch, a zo bet meneget gant Phil memestra evit reiñ enor dezho.\nN’anavezen Lordi evit ar ganaouenn Hard Rock Hallelujah hepken, evel ur bern tud d’am soñj. Souezhet war an tu mat on bet gant sonerezh disco metal ar strollad, hag ur show kitsch meurbet gant gwiskamantoù kaoutchoug hag ur vouc’hal plastek gant gouloù lugernus. An top of the kitsch o vezañ an doare tan-arvest o vont kuit eus ar vouc’hal hag ar gitaroù. D’ur mare ivez eo deuet tuferezed-tan gwisket (met ket kalz) gant dilhad lêr. Dudius-tre ha plijus oa ar show met eüruzamant oan deuet gant dale rak e-pad un eur ha kard vefe bet re, moarvat. Deuet on a-benn d’en em silañ e-touez ar renkoù kreiz hag aze oa entanet-mat an dud hag an aergelc’h oa plijus-tre. Da vare Hard Rock Haleluyah oa sot da vat an dud ha goude o deus graet un nebeud kanaouennoù all, en o zouez unan droch-spontus met efedus anvet «Fuck you asshole»…\nEskemmet eo bet sonadeg Ghost gant hini Danzig, ar pezh a rae e cheñche ar strollad eus ar Valley da 11eur noz d’ar Mainstage2 da 1eur mintin. Kentoc’h mat evit Ghost d’am soñj en ur welet ar morad a dud a oa o c’hortoz ar strollad. Ghost a zo ur strollad Svedad a zo deuet da vezañ anavezet buan a-walc’h hag a oa e-touez ar strolladoù am boa c’hoant gwelet groñs. Ur gronikenn a rin eus o albom diwezhañ, «Infestissumam».\nKroget en deus ar sonadeg gant an Nameless ghouls o c’hoari, ha goude ur pennad eo deuet Papa Emeritus II dindan youc’hadennoù an arvesterien. E vouezh hag e jestroù hipnotek, asambles gant tonioù melodek ar strollad en deus lakaet an arvesterien en un doare trañs, o kanañ a-bouez-penn pozioù ar c’hanaouennoù, ha diskanoù ken heverk eus ar strollad.\nUr gudenn deknikel a zo bet pa ne oa nemet an Nameless Ghouls war al leurenn ha ne veze ket klevet ar binviji ken (war-bouez ar batri, met ket dre ar mikro, koa). Lakaet o deus ur pennadig a-raok merzout (an «distro» o doa c’hoazh moarvat) hag adlakaet eo bet goude-se. Papa o lârout «ah, miracles of technology !» goude an ton.\nDre ma n’eus nemet daou albom bet embannet gant ar strollad, ha dre m’eo aes da gaout soñj eus ar c’hanaouennoù e oa anavezet gant an holl (er renkoù kentañ lec’h ma oan, d’an nebeutañ… War-bouez evit ar svediz displijus ne raent nemet komz ha kemer skeudennoù en va gichen marteze…) hag an aergelc’h a oa dibar !\nUn adgalv a zo bet graet a-raok Zombie Queen ha Monstrance Clock evit echuiñ (evel-just ! Kanaouenn klozañ gwellañ ar bed, gant an arvesterien o kanan a bouez penn «come together, together as one…»).\nSetu echuet an nozvezh en doare gwellañ ma c’halle echu. Sonadeg an devezh e oa evidon, heuliet gant hini Gojira. Poent dilezel park Klison… A-benn ar bloaz a zeu, marteze !\nEmbannet e Fest, Live report\nMystic Places of Dawn – Septicflesh\nSepticflesh (pe Septic Flesh, n’ouzon ket re…) a zo ur strollad death metal simfonek o tont eus Gres. Dispartiet eo bet ar strollad goude o c’hwec’hvet albom, hag e 2007 eo bet adstummet evit sevel Communion, en deus lakaet anezho da vezañ anavezet muioc’h e bed ar metal simfonek. Dre an albom-mañ em eus me dizoloet anezho.\nAn albom The Great Mass (an hini ziwezhañ) a gavan a zo an albom gwellañ, hag un albom pouezus er metal simfonek. Ar blijadur em eus bet da welet anezho o seniñ teir gwech : en Hellfest 2011 (an hini gwellañ), e kentañ lodenn Amon Amarth e Roazhon (aze oa null, c’hwitet ‘m eus ar penn-gentañ abalamour m’eo bet digoret an norioù re ziwezhat…) hag er Motocultor 2012 (aze oa ket fall kennebeut).\nAbaoe o deus adembannet o albom kentañ, Mystic Places of Dawn, gant un artwork nevez. En adembannadur e vez kavet ivez o EP kentañ, Temple of the Lost Race, met ne skrivin ket diwar-benn anezhañ er gronikenn-se.\nKentañ embannadur ar bladenn e 1994\nEil embannadur e 2013\nKregiñ a ra an albom en un doare trumm, hep intro, ar pezh a gavan un tamm iskis evit ur sonerezh gant un aergelc’h ken kreñv… N’eo ket re zirenkus kennebeut. Anavezet e vez ar strollad diouzhtu memestra, ar pezh a dalvez o doa dija ar son ispisial-se abaoe ar penn-kentañ, ar pezh a zo plijus gouzout. An ton kentañ, Mystic Places Of Dawn, neuze, a zo plijus-tre, gant lodennoù atmosferel meret mat.\nPale Beauty of the Past avat a ginnig un digoradur plijus a-walc’h, gant un ton kenkoulz. Return To Carthage a ginnig un ton gant lodennoù nerzhus-tre a mareadoù sioul, heuliet gant Crescent Moon a zo un ton gorrekoc’h met ken nerzhus all, gant un aergelc’h kevrinus… Chasing the Chimera a grog gant ur son gitar heverk a-walc’h eus ar strollad a vez adkavet c’hoazh er pladennoù nevez.\nKenderc’hel a ra ar bladenn gant The Underwater Garden un ton klasel a-walc’h met efedus, o veskañ lodennoù nerzhus ha reoù all atmosfereloc’h gant sonioù binviji all.\nBehind The Iron Mask avat a zo metal penn-da-benn adalek ar penn-kentañ, un ton galloudus ha plijus-tre !\n(Morpheus) The Dreamlord a ginnig un digoradur brav-tre (gwellañ an albom d’am meno) gant un ton simfonek a-walc’h.\nMythos a gloz an albom gant un ton simfonek hepken, met daoust din bezañ plijet gant ar sonerezh a seurt-se on bet kalzig displijet gant ar c’hostez “cheap”-tre. Ar si-mañ a vez kavet en albom a-bezh. An holl sonioù binviji simfonek a zo graet dre urzhiataer (sonioù MIDI, koa) ha merzet e vez mat-tre. Epsleget eo gant ar fed m’eo o albom kentañ, hag eo deuet er-maez e 1994, met direnkus e chom atav klevout sonioù a ouier mat int faos… Sur a-walc’h e teu ivez eus ar fed ma klaskan keñveriañ gant an albomoù all a anavezan eus outo, The Great Mass en o zouez, a ginnige ur gwir laz-seniñ. En albom Sumerian Demons avat n’eus laz-seniñ ebet, hag ar c’hostez simfonek a zo graet gant ul laz-kanañ hepken kazi, hag an disoc’h a zo mat-kenañ.\nSetu, un albom dedennus dre ma ziskouez penn-kentañ ur strollad plijus-tre, met en deus kozhet un tamm d’am meno. Un dra vat eo e vefe bet adembannet gant ar strollad dre ma ‘z eo diaes kavout ar stumm orin bremañ d’am soñj… (n’on ket fan eus tresadennoù Seth Siro Anton avat, met se ‘zo dister !)\nEmbannet e Death metal, Symphonic metal\nAr pennad-mañ a zo bet savet evit kemer perzh er c’henstrivadeg aozet gant ar blog Soubenn ar Geek. N’eo ket ur pennad diwar-benn ur bladenn, anat deoc’h, met n’eo ket ar sujed estren d’ar blog-se kennebeut dre m’eo liammet-tre ar c’hoari gant bed ar metal.\nAr c’hoari a zo bet e-pad pell war XBox 360 ha PS3 nemetken met aet er-maez nevez ‘zo war Steam (war Windows hepken, met en ur anavezout Double Fine e vo marteze lakaet war GNU/Linux ha Mac ivez (Psychonauts ha The Cave a zo lies-savenn bremañ)).\nAr meuz pennañ a zo dic’hortoz ha plijus-tre, ne spoilin ket, deoc’h da gaout ar souezhadenn met dija aze em boa soñjet «waaaaaa». Gwellañ digoradur ever, d’am meno.\nUl lodenn beat them all a zo pouezus a-walc’h, gant un niver dereat a combos, a vez graet gant ar vouc’hal pe ar gitar tredan, ha gant gwelladennoù da brenañ evit kreñvaat an dudenn. Klasel a-walc’h eo met efedus.\nUl lodenn all a zo ar c’hostez «redadeg», dre ma tremen lodennoù ‘zo en «Deusc», un doare buggie a c’heler kustomizañ. Tout-se a dremen en ur bed digor (setu perak ez eus ezhomm eus ur c’harr-tan, evit gellout beajiñ buanoc’h) gant un niver bras a-walc’h a gestoù a-gostez (side quests). Met aze e krog da vezañ un tamm falloc’h an traoù… Ar c’hestoù se, daoust da vezañ ur mennozh mat a zo randonus-tre, un nebeud patromoù disheñvel a zo, hag adlakaet int un tamm pep lec’h war ar gartenn. Ur wech e c’hall bezañ fentus (ha c’hoazh, unan anezho a zo “lazhañ ur strollad enebourien”, n’eo ket awenet-tre…) met goude ur pennad eo pounner a-walc’h ha dilezet e vez ar c’hestoù-se evit ober al lodenn pennañ, a zo dedennusoc’h, memestra.\nEr kest pennañ neuze ez eus un trede ha diwezhañ doare gameplay : ar strategiezh. Emdroadur al lodennoù-se az a tamm ha tamm met er fin eo ur c’hrogad 1vs1, gant ul «leurenn» eus pep tu eus an dachenn, ha «fan geysers» dasparzhet, a servij evel mammennoù energiezh(“arc’hant” evit krouiñ unanennoù). An unanennoù a vez kaset da dagañ an enebour evel-se, hag an haroz a fiñv a-drugarez d’e divaskell (evit kaout ur sell hollek + mont buan) hag a c’hell kennerzhiñ e unanennoù pe kas mallozhioù d’ar strollad enebour.\nAr sonerezh a zo dreist, evel ma c’helloc’h ijinañ. Savet eo 100% gant tonioù Metal, eus an Hard Rock d’ar black metal (al listenn glok a zo tu kavout aze). Ha me lâr deoc’h, flastrañ zombied pe pourmen en oto en ur selaou da v/Manowar, Accept pe c’hoazh Enslaved ha Dimmu Borgir a zo plijus-tre ! Ouzhpenn da se, daoust d’ar grafismoù bezañ un tamm kozh d’ur sav-poent teknikel eo brav a-walc’h memestra pa seller ouzh ar gweledva.\nBrütal Legend a zo ur c’hoari plijus dre e aergelc’h, e daveoù, e fent hag e istor, met gant ur gameplay a glask ober un tamm re hag a zo un tamm dipitus. N’eus ket harzhet ac’hanon ober tri c’hard ar c’hoari e kerzh un devezh koulskoude, ha plijus ‘m eus kavet memestra, met anat n’eo ket graet evidoc’h ma n’oc’h ket sod gant bed an heavy metal. Aliañ a ran ar c’hoari-se memestra, n’eo ket ker-tre (tu zo tapout anezhañ e-pad un distaol Steam d’ar washañ…) ha Double Fine a zo ur studio a ranker sikour ! (ur Brütal Legend 2 a vefe tu kaout ‘zoken !) Gwelloc’h eo memestra implij ur gamepad evit c’hoari. (azasaet eo evit al logodenn, hañ, met soñjet eo bet evit ar pad memestra…)\nEmbannet e Maez rummad\nL’Enfant Sauvage – Gojira\nGojira a zo ur strollad gall a Death Metal. Savet eo gant ar vreudeur Duplantier (Joseph (pe Joe), kaner-gitarour ha Mario, tabouliner), Jean-Michel Labadie, soner gitar-boud ha Chrisitan Andreu, gitarour.\nL’enfant Sauvage a zo pempvet albom studio Gojira. Heuliad The Way Of All Flesh eo.\nKregiñ a ra an albom gant Explosia, un ton galloudus, heverk eus ar strollad, a ziskler diouzhtu eo an albom-mañ kendalc’hidigezh ar reoù ziwezhañ. Lodennoù dousoc’h hag atmosfereloc’h a vez merzet en ton-mañ, a vo adkavet en albom a-bezh.\nL’Enfant Sauvage a zo ar roud bet lakaet war Internet en a-raok gant ar strollad. Ur c’hlip brav a zo bet savet :\nAn ton a zo efedus-mat, unan eus ar re blijusañ en albom. Daoust d’un titl e galleg ez eo e saozneg ar c’homzoù (boazietoc’h eo Joe).\nAn tonioù da-heul, The Axe ha Liquid Fire a zo brav-tre (dreist-holl an eil, The Axe o vezañ klasek a-walc’h evit Gojira). The Wild Healer a ginnig ur maread taping evel ehanig, plijus-tre evel atav. An ton a zeu, Planned Obscolescence a zo unan eus an tonioù gwellañ er bladenn, gant ur sonerezh efedus o klotañ gant komzoù a vez komprenet aes e talvoudoù.\nMouth of Kala a gendalc’h war un ton melodek ha galloudus a-walc’h, heuliet gant The Gift of Guilt, ton gwellañ an albom d’am meno.\nPain is a Master a grog sioulik met a zo a-benn ar fin ur ganaouenn gant kalz a gounnar hag a energiezh, gant un implij brav eus sonioù heverk eus Gojira (diaes displegañ, ar re boaz gant ar strollad a gompreno d’am soñj…) evit echuiñ gant ul lodenn siouloc’h a glot gant an digoradur e taping Born in Winter, en deus ur blaz “From Mars” (e live ar c’han, dreist-holl). Galloudusoc’h eo an ton goude, gant an taping o kenderc’hel evit un efed brav.\nKlozet eo an albom (ar stumm boutin, d’an nebeutañ (sellet izeloc’h)) gant an ton The Fall, en un doare “plavek” a-walc’h.\nAn albom-mañ a zo neuze ur paz nevez, ne glaskont ket mont en-dro davet o gwrizioù (evel m’eo ar c’hiz er mare-mañ) met kinnig a reont un emdroadur er sonerezh heverk eus emdroadur ar strollad. N’eo ket ken “feulz” ha The Link, ket ken bamus ha From Mars to Sirius, met diorroiñ a reont ar c’hostez atmosferel ha plavek sonerezh Gojira, en un doare melodekoc’h, a ziskouez c’hoantoù arzel ar sonerien.\nUn notennig evit an tonioù ouzhpenn memestra : The Emptiness ha My Last Creation a zo tonioù efedus ha melodek, er memes doare ha tonioù all an albom.\nEvit ar c’homzoù eo reoù boaz Gojira, soñjoù diwar-benn spered an den, an natur hag un ton diwar-benn an diamzeriñ programmet (Planned Obsolescence) a ziskouez ez eus atav un engouestl pouezus gant Gojira (nebeutoc’h a ekologiezh er pladenn-mañ, memestra…)\nUn tamm fuloret on memestra dre ma ‘m eus rak-prenet an albom gant an t-shirt, met ne oa nemet ar stumm simpl a oa kaset, ha n’eo ket an digipack gant 2 ton ouzhpenn hag ur CD live. Hegasus eo un tamm, ‘m eus ket prenet ar stumm all c’hoazh, ha d’am soñj e rin peogwir eo plijus an tonioù (ha kaout daou stumm disheñvel eus ar memes pladenn a zo collector memestra !)\nEmbannet e Death metal\nHonor Found in Decay – Neurosis\nA-raok kaout ar bladenn-mañ, ne anavezen ar strollad Neurosis dre an anv nemetken. Ne selaouan ket alies da doom pe post metal (selaouet em eus un tamm da My Dying Bride ha Cult of Luna) met kuzuliet e oa bet gant ur c’hronikour a lâre e oa dreist an albom hag e oa mat evit dizoloiñ ar strollad.\nNeurosis, neuze, a zo ur strollad o tont eus ar Stadoù-Unanet a ra sonerezh kentoc’h doare Doom Metal. Stummet eo gant daou ganer-gitarour, un tabouliner, ur soner gitar-boud hag ur soner touchennaoueg.\nKregiñ a ra dousig ar bladenn gant digoradur We All Rage in Gold , evit kenderc’hel war ul lusk gitar dousig a-walc’h hag ur vouezh raouliet a lak an aergelc’h raktal en ur bed ankenius. Ur vouezh dousoc’h a vez klevet e penn-kentañ At the Well, a laosko buan plas d’ar memes hirvoud, gant ur sonerezh goustad ha pounner, betek ar fin, gant ar frazenn “In a shadow world” a zo adlâret gant ar c’haner gant un efed hipnotek. Kenderc’hel a ra gant an ton My Heart For Delivrance, gitaroù boud ha samploù binviji all, gant ul lodenn vras hep kan. Bleeding the Pig a grog en un doare glac’harus a-walc’h gant ar c’haner o tiskouez holl nerzh e vouezh hag ar binviji all o kregin tamm-ha-tamm da seniñ. Ha kement-se a zo ret evit digeriñ an ton a zeu, Casting of the Ages, masterpiece an albom da vat. All is Found… In Time a gendalc’h gant ar memes aergelc’h hag echu a ra ar bladenn gant Raise the Dawn, un ton berroc’h evit klozañ an traoù en un doare brav ha fromus.\nBrav eo ar voestig hag al levrig, kinklet gant poltredi post-apokaliptikel, gant ar c’homzoù mesket er foto e stumm ul lizher. Plijus gwelet ez eus bet ur striv anat evit kinnig un aergelc’h betek al levrig.\nHonor Found in Decay a zo neuze un albom a alian d’ar re plijet gant an doare sonerezh, a teu a-benn da ginnig un aergelc’h ankenius ha melkonius betek ar fin.\nEmbannet e Doom metal